
Multi eorum, qui hac aetate sexagesimi octavi carminis 
CatuUi tractationem susceperunt , in exordiis dissertationum 
excusationes attulerunt, cur materiem tam saepe pervestigatam 
repeterent. Quos merito veniam rogavisse iiego, quia ius est 
officiumque philologorum incognita etiam atque etiam denuo 
aggredi, etsi inexsuperabilibus vim afferre videntur. Nam si 
fastidio esset, conturbatas et contortas res explicare, nunquam 
profecto litterarum studia procederent, sed haererent in antiquis 
falsisque. Itaque etiam de his tam difficilibus amplisque car- 
minis LXVIII quaestionibus non licet desperare atque desidere, 
praesertim cum longam disputationum seriem contemplantes 
mtellegamus haud exiguos progressus in explicando poSmate 
factos esse. 

Antiqui enim commentatores omnes illud carmen e manu- 
scriptis (cf. cap. VI) u n u m continensque esse arbitrabantur 
nimis partim variorum argumentorum compositionem admirantes. 
Neque L. Santenius, qui a^ 1788 elegiam Manlio dedicatam 
propria illustravit commentatione (C. Valeri Catulli elegia ad 
Manlium, Lugd. Bat.), quidquam aliud in quaestionem vocavit 
nisi singularum vocum lectiones. Primus autem A. Rodius 
in libro, qui inscribitur »Philosophische und andere Gedichte 
aus dem Lateinischen« (Hamburg 1786), de carminis LXVIII 
unitate dubitavit (p. 81). Convertit enim solos vv. i — 40, quod 
absolutum carmen esse duceret (cf. Gurlittium in »Catulls 
epischer Gesang v. d. Verm^hlg. des Peleus u. d. Thetis« Lips. 
1787 p. 6!). C. Ramlerus deinde^) (»Katullusin e. Auszuge lat. 
u. deutsch« Lips. 1793 p. 120 sqq.) non modo hanc disiunctionem 
firmavit statuendo vv. r— 40 litterulas esse, quas ex argumentis 
a sequentibus discerni oporteret, sed etiam vv. 41 —160 e diversis 
quibusdam partibus conglutinatos voluit, cum distingueret et 
poematis de Laodamia reliquias^) (73—90 -{- loi — 132) et carmen 

') Non ergo R a m 1 e r u s , ut plerique dicunt, auctor exstitit seiuncti- 
onis. Nam inter ea po^mata, quae ille in »Berliner Monatsschrift* 1784 
convertit e Latino, c. LXVIII non reperiri ipse vidi. 

. *) Putabat enim fieri non potuisse, ut Catullus Lesbiam, quae maritum 
deseruit, cum fida Laodamia conferret atque ita pudore afficeret. Sed 
po^tam non Laodamiam cum Lesbia, sed ardentem utriusque amorem com- 
paravisse iam A. Weisius (in pr. Naumbg. 1863 pg. 14) cognovit. 

in amici honorem panctum (41—72+133 — 136+ 143 — 160) et 
paucos versus de morte fratris scriptcs (91 — 100). Circa quin- 
quaginta autem annos editores Gatiilli' has sententias contem- 
nentes unitatem carminis obtinebaht (tf. edd. Silligii, Gotting. 
1823, Lachmanni Berol. 1829, Doeringii Alton. 1834). Etiam 
M. Hauptius a divisione abhorrebat (cf. Belgerum: »M. Haupt 
als acad. Lehrer« Berol. 1879^.246/7!). Iterum autem Froeh- 
lichius a? 1849 (in »Abhdlgn. d. k. bay. Ac. d. W.« V/III 
p. 262 sqq.) vv. 1 — 40 carmen absolutum {— LXVIII a) esse 
constituit eique opposuit aUeram elegiam LXVIII b (= vv. 
41 — 160). Quam semnctionem prima editio Rossbachi (Lips. 
1854) recepit; defenderunt autem Th. Heysius »Gatulls Buch 
d. Lieder« Berol. 1855, Hertzbergius-T euffelius in transla- 
tione libri Gatulliani 1855, Th. Bergkius in »Rhein. Mus.« XV 
p. 513, Schwabius (»Quaest. Gat.« Gissae 1862 et in ed. Berol. 
1866), Ribbeckius (»Gatullus« Kiel. 1863), Ed. Brun^rus 
(»de ordine et temporibus carm. Gat « Act. societ. Fennic. 
VII/1863). O. Gruppius quoque (in »Minos« 1859 P- 5^3^^^) 
illam carminis sectionem comprobavit, sed ita, ut neutram par- 
tem a Gatullo ipso factam esse putaret. Sed nemini eius argu- 
menta ad arbitrium prompta^) persuaserunt. Omnia porro, quae 
Ramlerus excogitaverat, redmtegravit A. Weisius (in progr. 
Naumbg. 1863). Haec enim secrevit carmina: i — 40 »ad Man- 
lium«; 41 — 74+ 131 — i48»laudes Manli«; (75) 77 — 90-[- 101 — 130 
»de Laodamia«. Versus 94 — 100 in carmen GI transtulit.2) Sed 
quae Weisius invenerat compositione versuum 41 — 160 male 
interpretata commotus, maximam partem a viris doctis repu- 
diata sunt.^) Nam bipartitionem (secundum Froehlichium) 
receperunt O. Frankius (in diss. »de artif. carm. Gat. com- 
positione« Gryphisw. 1866), Westphalius (»Gatulls Gedichte« 
Vratislav. 1867), K. P. Schulzius (in diss. »de GatuUo Graec. 
irhitatore« Jenae 1871), P. Weidenbachius (in diss. »de 
Gatullo Gallimachi imitatore« Lips. 1873^ Ellisius (in ed.^ Oxon. 
1867)*). Itaque Aem. Baehrensius in »Analectis Gatullianis» 
(Jenae 1874) dicere potuit (pg. 4 ann.) sibi duorum carminum 
separationem ita firmatam esse videri, ut non intellegeret, 
quomodo quisquam illa in unum coniungere vellet. Sed ex hoc 
dicto acerrima certamina orta sunt quindecim fere annos con- 

*) cf. cap. VI in ann. 

^) vv. 91—93 et 149—160, quos medii aevi (I !) falsarium composuisse 
censuit (p. 21), a Catullo abiudicavit. 

') Neque nos iuvat haec inutilia latius disserere. — Ceterum, quae 
Ellisius in ed. " Oxon. 1878 append. p. 272 de Weisi partitione profert, 
erroribus abundant. 

*) qui u n i t a t e m quandam carminis obtinebat. cf cap. VI. 



tinuata. Nam H. M a g n u s contra »Tovg xo>QitovT<xg« in »Fleck. 
Jahrb.« 1875 p. 851 sqq. omnia argumenta, quae aflFerri potuerunt, 
in defendendam unitatem adhibuit. Eius autem sectatores erant 

A. Kiesslingius (»Anal. Cat.« 1877)1), F. Schoellius (Fl. 
J.-B. 1880 p. 471 sqq.), O. Harneckerus (^Das 68. Ged. d. 
Cat.« pr. Friedebg. 1881), K. Jakobius (in Fl. J.-B. 1882 
P- 143)- Quibus pares adversarii non exstiterunt ex eis, qui 
seiunctionis causam agebant (Baehrens. in ed.^ Lips. 1876 
et in comment. 1885, Ellis. in comment.^ Oxon. 18762), Munro 
.in »criticisms and elucidations of Catullus« Cambridg. 1878, 
M. Schmidtius in »F1. J.-B.« 1880 p. 778). 

Novam quaestionem deinde Riesius addidit, cum in ed. 
Lips. 1884 t r e s carminis partes divellendas esse vellet : c. 
68*= vv. 1—40; 68^= 41 — 148; 68^= 149 — 160. Hoc autem 
minime factionibus disceptantium placuisse videmus; nam per- 
pauci Riesii propositum dignum habuerunt, quod dissereretur, 
cum plurimi incisionem apud v. 40 factam solam in commenta- 
tionibus tractarent. Ad quam etiam pertinent gravissimi libelli 
Hoerschelmanni (»de Catulli c. LaVIII commentatio« Dorp. 
pr. 1889) et Birtii (»de Catulli ad Mallium epistola« Marbg. 
pr. 1890). Ille quidem, qui unum carmen tenebat, ut falsis 
et inanibus rebus abolendis operam dedit, ita nimio studio certa 
quoque, quae iam pridem condita erant, diluit; hic, cum optime 
de singularum partium interpretatione mereretur, ad summam 
tanien perversa et incredibilia commentus est. Eodem anno, 
quo Birtius, etiam H. Weberus in »Quaestionibus Catullia- 
nis« (Gothae 1890) c. LXVIII tractavit miram proponendo 
rationem.3) 

Inde ab eis autem studium doctorum remisit, quod frustra 
incitabat F. Skutschius eis quae in »Rhein. Mus.« 1892 
p. 138 sqq. coritra F. Hermem (»Beitr. z. Kritik d. Cat.« 
pr. Frankf. a/O. 1888; ibid. 1889 pr. »Neue Beitraege«) produ- 
cebat. Nuperrime igitur omnino fere rixa conticuit. Hoc autem 
modo de carmine LXVIII recentiores editiones se habent: 
unum praebent carmen Hauptius-Vahlenus Lips. 1885, 

B. Schmidtius ed. mai. Lips. 1887, Ellisius ed. 2 1878 et 
comment.2 1889, L. Muellerus Lips. 1892, Palmerus 1896; 
duo separata legis carmina apud L. Schwabium Berol. 
1886, Benoistium - Thomasium in comm. 1890 Paris., 
Baehrensium- Schulzium ed.2 Lips. 1893. 



*) vide cap. VI ! 

■) cf. annotationem 4 in pg. 2 

•) cf. cap. VI ! 

Quia igitur verum adhuc in dubio relictum est, proposui- 
mus illas quaestiones de c. LXVIII allatas penitus perspicere 
ita, ut, quae alii excogitaverint, contemplantes veri simillima 
colligere atque inde iudicium certum efficere conemur. 

Non equidem ignoro plura de his causis et tractata et 
tractanda esse quam quae mente contineri possint. Veniam 
igitur petere decet illis Thomasii (tom. II p. 346): »qui se 
flatterait, vu Tabondance de la production, de tout recueillir 
et de tout voir? Qui pourrait meme se donner la tache de 
tout citer, sans risquer d'oublier quelque chose?« 



1« De ainici nomine. 

Toto carmine LXVIII sexies nomen amici, ad quem 
argumenta pertinent, indicatum esse videtur^). Quibus locis 
(v. II, 30; 41, 50, 66, 150) optimis libris manuscriptis (O = 
Oxoniensis, G = Sangermanensis, M = Venetus^), D = Da- 
tanus) hae praebentur lectiones: 

al mauli 
V. 11: mali OG mali MR^) 

»malli« corr. ex »manli« D 
V. 30: mali OGM 

»malli« corr. ex »manli« D ( — non ex »mani«, quod ait 

H. Magnus i. »J.-Ber. f. Altertumsw.« 1887/II p. 153. — ) 
V. 4 1 : qua fallius OGM 
V. 50: alli O ali G alii M 
V. 66: »allius« i. marg. »1 manllius« O manlius GM 

»mallius« ex »manlius« corr. D 
V, 150: »ahis« codd. omnes. 

Ex hac coUatione ipsa manifestum fit in vv. 11 et 30 nomen 
vel »manli« vel »mal(l)i« firmissimum esse. Neque vero metrica 
ratione ibidem alia appellatio bisyllaba admittitur ac quae a 

*) si titulos poemati in libris quibusdam superscriptos omittimus. De 
quibus cf. pg. 10 ann. il 

^) Nuper demum adhibitus, cf. Schulzium in »Hermes« XXIII 
p. 567 sqq.; contra Magnum in »Burs. Jahr. - Ber.« 1899 (t. CI/i) 
pg. 92 sqq. 

*) R = cod. Romanus; cf. Schulzium in »Hermes« XXXIII p. 511, 
qui praestantiam libri a W. Gardnero Haleio in »Classic. review* 1896 
(mense Julio) defensam in dubium vocat. Contra quod Haleius in »Hermes« 
XXXI V/i pg. 137 sq. demonstrare conatur codicem R, quem p o s t annum 
MCCCCVI exaratum esse negat, prope libros O et G locum tenere. 



— 5 — 

litera consonanti incipiat. Ceteris locis autem ita lectiones inter 
se discrepant, ut primo aspectu nil certum investigetur nisi 
quod in v. 50 nomen a vocali exordiens necessarium est. Quia 
autem etiam codices interpolati de horum versuum lectionibus 
dissentiunt — habent »ma(l)li«, »al(i)i«, »manli« etc. — , ipsi prisci 
commentatores, qui illis deterioribus libris utebantur, coacti sunt, 
ut disceptationem de nominibus instituerent. Sed liceat has 
antiquiores opiniones emendationesque omittere, quae incerto 
minorum codicum fundamento exstructae, etsi hodie quoque 
maxima admiratione dignae sunt ob ingenium, tamen minimum 
valeant ad vera investiganda ^). 

Universa enim nominum inquisitio aliquantum commutata 
est, cum Ellisius i. ed.^ 1867 et Baehrensius i. ed.^ 1876 
codicis O lectiones vulgarent easque plerumque antiquas fidas- 
que esse demonstrarent. Qui liber in v. 66 maxime dubio 
nomen »alli« ostendit, quo priorem A. Rossbachi (1854) con- 
iecturam optimam fuisse apparuit. Atque F. Schoellius (1. 
c. p. 473) nomen »Alli«. non modo in vv. 41 — 160, sed etiam in 
vv. I — 40 statuendum esse censuit, cum praenominis (»Manius« 
sec. Lachm.) compellationem a consuetudine Catulli abhorrere 
cognovisset neque tamen carminis unitatem omittere vellet. 
Itaque per vim in v. 30 adegit »id, mi Alli, non est . . .«; in 
V. II autem emendavit: »incommoda, amice«. Quae defenden- 
dae illius unitatis gratia inventa nullo codicum documento ni- 
tuntur. 

Illa autem libri O lectio etiam ad pristinas Lachmanni 
emendationes (cf. h. pg. ann.) corrigendas valuit. Nam com- 
plures »unitarii« nunc ita illi adstipulabantur, ut in v. 66 potius 
»Alli« quam »Mani« nomen scribendum esse opinarentur ratioci- 
nantes Catullum in prologo epistolae simili (vv. 1—40) familia- 
riter praenomine usum esse, in sublimi autem laudatione (vv. 
41 — 160) utique grande nomen gentilicium adhibuisse (cf. Mag- 
num in Fl. J.-B. 1875 p. 850; Kiessling. p. 15). Suo porro 
iure Bernh. Schmidtius secundum Schoellium (p. 473) 
conclusit (in ann. crit. ad vv. 66 et 150, p. CXXVII sq.) non 
modo in vv. 11/30, sed etiam in v. 150, a quo epilogus (vv. 



*) Dico proposita Th. Marcili; in v. 50 »Auli«; ceteris locis 
»Manli(us)« ; 

J. Scaligeri (ed. 1577): vv. 41, 50, 150 »Alli(us)«; 11, 30, 66 
»Manli(us)« ; 

Lachmanni (ed. 1829): vv. 11,30,66: »Mani(us)«, 41, 50, 150: 
»Alli(us)«. 

Rossbachi: omn. loc. »Alli«; Heysi: vv. 41,50, 150 »Acili(us)« 

V. 66 »Manius«. 

o 

149—160) iterum epistolare genus scribendi ostendens initium 
caperet, praenomen »Mani« exspectandum essei). 

Haud ita difficilis eis, qui carmina LXVIII* et ^ diremerunt, 
res se habebat. Omnes fere enim »x<oql^ovT€g<^ illic nomen 
»Manli« vel »Mal(l)i« statuerunt, hic »Alli«. Quod secuti sunt, etsi 
propter coniunctionem carminum conservatam »Manlium« et 
»Allium« eundem esse proposuerunt : Ellisius (in edd. 1867/78 
[p. 168] et in comm. 1876), Eichlerus (in pr. OberhoUabrunn. 
1872)2), Riesius (p. 219). Sed nemo Romanorum ante poste- 
riorum Caesarum aetatem duobus nominibus gentiliciis praeditus 
erat (cf. K. P. Schulzium in »Ztschft. f. d. Gymn.-W.« 1880 p. 
362). Scaliger igitur quondam commentus est illum anjicum 
Allia gente natum postea in Manliam adoptatum esse (cf. »Vi- 
niam Aurunculeiam« c. LXI!). Verum si ita se res habebat, 
Catullus amicum e Latinorum consuetudine non »Manlium Al- 
lium«, sed »Manlium Allienum« appellare debebat. Quare Sc. 
sententiam suam defendit dicendo Catullum versus numerorum 
causa nomen »Alli« pro »Allieno« adhibuisse. Hanc adoptionis 
opinionem tum Riesius magis confirmare studuit, qui in comm. 
p. 219 (et 112) protulit Ciceronem quoque Atticum a Caecilio 
lam adoptatum familiariter »Pomponium« pro »Pomponiano« no- 
minavisse (cf. ep. ad Att. III/15/7; lV/2/5; VH/7/7; Brut. c. 3 
§ 10). Perinde in hoc carmine poetam blande et amanter 
priore amici nomine »Mali« uti ( — R. enim contra Sc. arbitra- 
tus est germanum sodalis patrem e gente Malia fuisse, adop- 
tivum autem ex Allia ), cum sollemnem »Malliani« appellatio- 
nem vitaret. Ellisius in ed. 2 p. 169 autem praeter Sca- 
ligeri explicationem alias argutias proj>osuit, velut »Mal- 
lium Allium« e Sabinorum consuetudine duo nomina gentilicia 
habuisse (— confert »Attiura Navium«, »Marium Egnatium«, »Sta- 
tium Gellium« etc. — ) aut nomen alterum (vel »Malli« vel »Alli«) 
e gentilicio praenomen factum esse, quae opinio etiam Eich- 
lero placuit. — 

His sententiis explanatis nunc ad quaestionem ipsam acce- 
dimus. Primum quidem inquirendum est, utrum reapse omni- 
bus locis, quos supra enumeravi, nomen amici desideretur necne. 
Satis constat in v. 11, quia initio gravis enuntiati adversativi 
amicum adhuc ignotum nominatum iri quis est quin exspectet? 
Itaque Schoelli (cf. pg. 5!) correctio: »incommoda, amice« 



*) scripsit in v. 150: »pro multis, Mani, r. 0.«. 

') »Quo iure c LXVIII Catulii a nonnullis viris doctis in duo carmina 
dirimatur«. 

Hoc scriptum mihi defuisse doleo, quod ne in ipsius gymnasii 
OberhoUabrunnensis quidem bibliotheca iam exstare comperi. 

praeterquam quod cum litterarum manuscriptarum ductibus ni- 
mium discrepat, iure removetur, cum sic ex supervacuo appel- 
latio brevi ante (i. v. 9) adhibita iteretur. Fieri deinde non 
potest, ut in v. 41, in sublimi commendatione ad Musas facta, 
et in V. 50 (»nomine^<!) et in v. 66 (»tale fuit nobis . . . auxilium«) 
nomen adesse negetur. Neque quisquam id conatus est, non 
magis quam in v. 30, ubi nomen, etsi non utique necessariurh, 
tamen profecto aptissimum esse constat. 

Aliter autem se habet v. 150. In quo omn^s fere codices 
exhibent: »hoc tibi . . munus Pro multis aliis redditur officiis«. 
Facillime hic Scaliger restituit: »pro m., Alli, r. 0.«^). Con- 
tra eum autem Weberus (p. 113 sq.) librorum lectionem reti- 
nendam esse dixit. Nam in elegia a v. 41 usque ad v. ibo 
continuata de amico narrationem fieri neque eius allocutionem 
aptam esse. Hunc autem in modum W e b e r u s codicum verba 
explicavit: »id munus tibi pro multis officiis, i. e. multorum offi- 
ciorum meorum loco, tribuo«. Quod ut probabile faceret, exem- 
plum carminis XXXVI attulit, ubi (v. 2) »pro» = »loco alcs.« 
esse opinabatur (p. 114). Aliorum autem sententiam: CatuUum 
carmen »pro« =: »in praemium« multorum officiorum ab Allio 
facile praestitorum dedisse, ideo non admittendam esse putabat, 
quod in v. 41 minime multa (cf. »qua . . in re») Allius poStae 
tribuisse diceretur, cum vocabulum »quantis« (v. 42) nequaquam 
idem valeret ac »quot«. Sed nonnulla obstant Weberi opinio- 
nibus. Omnibus enim locis libri CatuIIiani, ubi remunerationis 
cogitatio intercurrit, »pro« = »in praemium alcs. rei« usurpatur, 
quod ex ipso se offert. Vide c. XXXI/ii» »hoc est . . pro 
laboribus tantis« LXIV/i^i;: »pro quo . . leris dabor alitibusque« 
ib. 157 »talia qui reddis pro dulci praemia vita« LXXVI/26 
»reddite mi hoc pro pietate mea« LXvl/37 »quis ego pro factis 
coelesti reddita coetu«. Unus tantum occurrit versus, in quo 
»pro« = »Ioco alcs. rei« adhibetur, neque eius lectio certa est 
(c. LVI/7), quia nonnuUi commentatores ibi non »pro telo«, sed 
adverbium »protelo« scribendum esse censent (cf Ries. pg. 105!). 
Alter autem locus, ille, quo nisus est Weberus (c. XXXVI 1-2), 
mihi quidem iniuria in illum sensum deduci videtur. In lepidis- 
simo enim illo poemate Catullus Lesbiam dicit vovisse se »elec- 
tissima pessimi poetae scripta tardipedi deo daturam«, si amatus 
sibi reconciliaretur. Discordia igitur sublata poSta imperat, ut 
mala Volusii carmina illud votum »p r o sua puella« solvant. 
Num cogitari potest illos miseros annales ^pro« = »loco« puellae 
(cf. Weberum pg. 114) votum solvere debuisse, i. e. eius 

*) Jam Casaubonus hic nomen ponendum esse censuit (in ann 
ms.scr. ad M u r. ed ) 

loco in flammam insilire? Ridiculum plane id mihi esse videtur. 
Sed poeta in verbis »pro mea puella« praepositionem dativi vice 
fungentem adhibuit, ut indicaret illam voti solutionem in commo- 
dum inque gratiam puellae fieri. Similiter autem Catullus 
voculam »pro« posuit in cc. XXXVII/13; LXIV/81; LXVI/33. 
Weberi opinioni deinde etiam verba coniuncta »multis aliis< 
non bene convenire videntur, quia (cf. Magnum i. »Berl. ph. 
W.« X p. 1561 sq.) supervacanea legitur vox »aliis«. Quod 
denique »multa« fuisse officia Alli negat Weberus, non in- 
tellego, cur ille amicus in una re (v. 41) non multa beneficia 
offerre potuerit, etsi vox »quantis« in v. 42 ad magnitudinem 
officiorum solam pertinet. Quin etiam grato Catulli animo 
responderit, ea quae praestiterat amicus, laudando multiplicare. — 
Itaque mihi displicet Weberi sententia, quippe quae et sincerae 
verborum notioni contraria sit et inanem vocem pro gravi sub- 
mittat. Nam cum epilogus (vv. 149 — 160), ut mfra (cap. VI) 
demonstrabo, propria carminis pars iudicanda sit, cuius initio 
amici nomen iterari opus est, cum Scaligero inv. 150 legen- 
dum esse puto: »pro multis, Alli, redditur officiis«. 

Nominum porro formas constituere conaturis nobis primum 
recordandum est in vv. ii et 30 codicibus nomina simillima 
»Manli, Mali, Malli« exhiberi. Quae omnia vera nomina genti- 
licia fuisse ^) inscriptionibus Romanis discimus. Ea autem 
communi origine orta in distinguendas eiusdem gentis familias 
discessisse, ut opinatur Baehrensius (in comm. ad v. 11), 
mihi non probatur. — Illud »Mali« nomen confestim reiciendum 
esse censeo, quamquam in optimis codicibus invenitur (OGM; 
CHLa*2) etc), quia nuUa exstat inscriptio reipublicae Romanae 
liberae, quae praebeat nomen gentile »Mali«. Si quis autem 
huic dicto obicit in C. J. L. I/185 legi »L. Malio C. f. . .«, ei 
respondeo in illo monumento Venusiae reperto, quod aetate 
fortasse senatusconsulti de Bacchanalibus insculptum est, sim- 
plices literas pro geminatis scriptas esse, ut re vera nomen 
»Malli« proponendum sit. Quod commendatur vocibus »ese« et 
»Ravelius« m eadem inscriptione occurrentibus. Nullum ergo 
certum argumentum praesto est neque librorum neque lapidum 
nomen »Mali« iam ante Caesarum tempora in usu fuisse. Haud 
raro autem posteriora monumenta hanc formam ostendunt (prae- 
cipue libertorum Graecorum: num »Malius« = Mifjhog?) velut 
C. J. L. 11/4970 »P, Malius Fortunatus«; VIII/3877 »Malia For- 



') Errant H. Magnus (in Fleck- J.-B. 1875 p. 849 sq.) etL. Fennerus 
(»Quaest. CatulL* pr. Barm. 1896 p. 30), qui omnino »Mali« nomen apud 
Romanos extitisse negant. 

*) Colbertinus (Paris); Hamburgensis; cod. bibl Laur. (Florent.) 1. 

tunata« ; VIII/6516 »Malia Urbana«, X/8056, 535 »MaIius Fortuna- 
tus«; XIV/1289 (Ostia) »T. Malius Aphrodisius«; 1291 »T. Malius 
Symphorus« et »T. Malius Melandros«; 1290 (Ostia) »T. Malius 
Hermes«; XIV/246/251 etc. etc. Quia ergo domum »Maliorum« 
reipublicae liberae aetate exstitisse non credibile habeo, formas 
»Mallius« et »Manlius« solas potius respiciendas esse arbitror. 
Utrumque autem nomen in notis civitatis Romanae nominibus 
numerandum esse scimus. Et Manliorum quidem nomen clarissi- 
mum exemplis demonstrare inutile est; Malliorum autem gentem 
iam Catulli aetate floruisse inscriptione Puteolis reperta C. J. 
L. 1/577, I, 3 ». . . Cn. Mallius cos.« (a° 649 a. u. c, cf. J. L. 
C. A/1781, 3.) satis firmatur. Multi autem »Malli« per posteriora 
tempora indicantur, cf. C. J. L. V/6801 (Eporediae), 7660; 
XlV/1293 et 1093; X/7312 et 615 etc. - oane negari non 
potest in manuscriptis libris Romanis »Mallium« et »Manlium« 
mter se saepius confundi, atque in ipsis CatuUi codicibus multa 
nomina propria valde depravata esse. Sed si illius carminis, 
in quo propter Torquati cognomen certe Manli cuiusdam nomen 
legitur, cs. LXI, priores scripturas inspicimus, eas dissimiles 
esse corruptionibus, quales in carmine LXVIII (vv. 11 et 30) 
exstant, apparet. Illic scriptum est: 

V. 16: »mallio« OGM 

V. 222: »manlio« GM pro »Manlio«, 

(sive2i5 »maulio« O 
Baehr.) 

hic autem: 

V. 11: »mali« OGM (in versu ipso) 
V. 30: »mali« OGM 

E qua lectionum diversitate concludere liceat non idem 
nomen utrobique ab initio extitisse, sed in c. 65 »Manli«, in c. 
LXVIII* (vv. 1—40) »Malli«. Nam quod pro geminanda litera 
»1« in vv. II et 30 simplex exarata est, non mireris, quia in 
codicibus a Veronensi illoi) prisco deductis sescenties evenit. 
(cf. Schulzium in proU. ed.^ Baehr. p. XXXVI!). Praeterea 
in V. II praecipue error obvius erat rudium scriptorum, qui 
»incommoda mSili^ (= infelicitatis), etsi prosodiae lex obstabat, 
intellegerent. Eiusmodi perversionem autem re vera accidisse, 
docet literula »0« in cod. G. (cf. Schwabii ed. pg. 79 app. 
crit.) vetere manu ultimae vocis »mali« (in v. 11) vocali super- y; 

scripta. Ea enim vocativus indicatur, caute scilicet, ne quis 
illud verbum genetivum »m&li« esse opinetur! Censeo ergo. 



pro 



') de quo cf. inprimis Baehrensii ed.'' prol. pg. LXIII et Schwabii 
ed. p. IV! 

amicum in vv. 11/30 »Mallium« nominatum esse, quod nomen 
praebent et titulus poematis recentiore manu (g) in cod. G 
additus^) et minores libri B, L, V (in v. 11), D (in vv. 11/30 
e correctione, quae haud scio an eodem fonte quo titulus in G 
profecta sit) et ed. Calpurnii 1481, Aldina I a° 1502. Sed confiteor 
argumenta, quibus commotus illud praeferam, non ea esse, ut 
altera opinio eorum (— a Mureto 1554 — ), qui »Manli« nomen 
legunt, prorsus excludatur. Ipsis quidem libris msscr. haec sen- 
tentia minime adiuvatur. Perpauci enim codices, qui clare »manli« 
praebent in vv. 11 et 30 (D m. pr ; h), nullius fidei sunt. Longe 
veri similius etiam est in v. 30, quem praecipue respicere debe- 
mus, cum erroribus minus pateat quam v. 11, pro »Ma(l)li<c 
ignoti nomine celeberrimum »Manli« mterpolatum esse, quam 
vocem »Manli« in »mali« depravatam esse secus atque in c. LXL 
Fac autem me concedere — quod minime lubet — nomen 
»Manli« ab initio in carmine LXVIII (vv. 11/30) fuisse, tamen 
eundem »Manlium« in c. LXI celebratum esse pro incerto 
ponam. Nam quod Schwabius (in »Q. C.« p. 342 — 4) et A. 
Weisius (pr. 1863 pg. 13) protulerunt, ut hanc opinionem 

Eriscis commentatoribus iam acceptam probabilem redderent: 
ucium Manlium Torquatum quendam apud Ciceronem (de fin. 
1/7/25; Brut. 76/265) literatissimum hominem describi, quod cum 
vv. 7/8 carminis LXVIII optime congrueret, non flocci facien- 
dum est, quia Catulli temporibus quivis »de meliore nota« litteris 
imbutus erat, ut his studiis ipsis quemquam certe cognoscere 
non liceat^) ; praeterea haud scio an nemo evincere possit etiam 
Manlium, ad quem c. LXI pertinet, bonarum artium studiosum 
fuisse aeque ac Lucium illum (cf. Schulzium in »Ztsch. f. d. 
Gymn. W.« 1880 pg. 363). Quid quod Schwabius aliique 
de »Manlio Torquato« e cc. 66 et 68 molles fabellas com- 
posuerunt (cf. Palmerum in »Hermathena« 1879 VI p. 346 sq.) 
atque his tam bellis erroribus usque ad hunc diem integrae 
explicationi obtrectaverunt? Occurrit enim illa falsa de »ManIio 
Torquato« opinio etiam apud Ribbeckium (»Cat.« p. 35; »G. 
d. r. D.« 12 p. 332), P. Weidenbachium (in diss. p. 33 sq.), 
Munronem (»Crit. and eluc.« p. 166 sqq.) 

Quod deinde ad nomen in vv. 41/50/66/150 indagandum 
pertinet, omnino Scaligeri, qui praeter versum 66 (»Manli«) 
ubique »AIIi« nomen legit, emendationes comprobo, sed ita, 

*) cf. Schwab. ed. p. III et pg. IV annot. ; Baehrens. ed. * 
p. XXII, ubi Schulzius demonstrat illos titulos non e cod. V ipso, 
qualis in G et O exaratus est, sumptos esse, sed ex alio libro, fortasse ex 
apographo codicis Veronensis a viro docto correcti. 

") praesertim cum Manlia gens tum amplissima fuisse tradatur. 
(cf. indices ad Ciceronis opera!) 



II 



ut in V. 66 quoque »Alli« nomen restituendum esse censeam. 
Habet enim optimus liber O et in v. 50 et in^ (in verbis 
ipsis) integrum nomen »Alli«, quod et in v. 41 (»QVAFALLIVS«) 
et in V. 150 levi mutatione refici potest. Codice G autem 
praebetur in v. 50 »ali« ( — quod e voce »alli« libri Veronensis 
ortum esse lectione codicis M »alii« fortasse discere possumus —); 
reliquis locis hic liber cum cod. O convenit. Sed in V. 66 
omnes codices praeter O clare exhibent »manlius«, in uno autem 
illo Oxoniensi legitur: 

» . . allius auxilium 1 manllius« 

Hoc m. pr. in margine annotatum simul cum versu ipso e libro 
Veronensi effluxisse iam Baehrensius in ed. 1 proll. XXXVII 
sq. censuit. Ut autem id verum esse persuasum habeam, variis 
causis commoveor. Mira enim scriptura »manllius« explicandae 
quaestionis ratio proponitur. In libro Veronensi ergo hoc scrip- 
tum fuisse videtur: 

man 
» allius « 



■ • • • 



(cf. B. Schmidt. in ed. ann. crit. ad v. 150; L. Fennerum 
1. c. p. 31). Unde codex G aliique solam interpolationem, 
quippe quae maxime probabilis videretur, exaraverunt, cum 
scriptor ineruditus^) idemque diligentissimus libri O accurate et 
pristinam lectionem reciperet et correcturam repertam in mar- 
ginem adscriberet errando syllabam »man« cum »llius« coniun- 
gens. Neque minus insignis corruptela versus 54 mihi esse 
videtur, ubi pro voce »Malia« in codicibus partim »maulia« (OG), 
partim »manlia« legitur (MD). In ipso Veronensi autem ibidem 
»manlia« scriptum esse concludas, cum literae »n« et »u« in 
apographis illius libri manuscripti saepissime confundantur. 
Quodsi considero, quae in vv. 66 et 45 invenimus, hunc ad 
finem pervenio: aliquis vir doctus in libro Veronensi verum 
amici nomen, cui c. LXVIII^) dedicatum esse videbatur, resti- 
tuere conatus est. Quare in vocibus nonnullis, quas primo 
optutu nominis corruptiones exhibere existimavit, notissimum 
»manli« nomen (e carmine LXI translatum ?) corrigendo efficere 
studebat, cum aut emendationem superscriberet (ut in v. 66) 
aut literam »n« admisceret. Hoc autem modo in v. 54 vocem 
^^malia* interpolavit , quam nomen continere perperam opinatus 
est. Atque simili negligentia ortum esse videtur, quod ille 
corrector alios versus, in quibus nomen exstat, socors praeteriit 

*) cf. B a e h r. ed. * p. XXXVII ! 

*) quod iam in Veronensi unum lectum esse sequitur. 

Ceterum fortasse et lectio, quam praebent codd. M et R in 
V. ii: al mauli 

» mali « 
ad similem codicis V correctionem referenda est. Nam illud 
»mauli«, quod per se ipsum sensu caret, e coniectura lectoris 
cuiusdam profectum esse nemo contendat. Utrum autem re 
vera emendatio iam in cod. V exstans reddatur an variatio 
aliunde adscripta, diiudicare difficile est, quia quae inter codicem 
Veronensem et libros M et R intercedat necessitudo, adhuc in 
dubio relinquitur.^) — 

Sed redeamus ad priora! Priscam et veram versus 66 
lectionem »Allius« esse arbitror. Quod nomen a versu 41 
usque ad v. 150, i. e. in carmine LXyill**, constituendum esse 
censeo. 

Num autem »Alli« nomen obscurum probandum esset, dubi- 
tabat Westphalius (p. 100), cum vv. 49/50, quos ad cereas 
atrii imagines referebat, illum CatuUi amicum nobili genere 
natum esse indicari putaret. At aranearum, ut robiginis (v. 151) 
mentione in universum oblivionem 2), qua Alli nomen, nisi a 
Catullo memoriae traditum esset, obrueretur, demonstrari equi- 
dem existimo. Sin autem propter imaginem a poeta adhibitam 
inscriptum vel insculptum amici nomen illis versibus respici 
mavis, quid impedit, ne ad sepulcri titulum animum inducas aut 
ad ipsum Catullianorum carminum libellum, qui simul cum nomine 
AUi celebrato oblivionis situ occupari potuit? Itaque illa West- 
phalii sententia ad irritum cadit. Immo vero, si amici gens 
nobilissima et clarissima fuisset, velut Manliorum, nonne inso- 
lentia essent Catulli verba: se nomen gentis amicae (»vestrum« 
V. 151) carmine elegiaco oblivioni temporum erepturum esse — 
nomen gentis, quae aliis rebus atque amatoriis iam pridem 
celebris facta erat? Optime igitur poetae versus ad »Alli« 
nomen accommodati esse videntur, quod neque clarum neque 



*) Schulzius in »Hermes« XXIII p. 567 disserit de duplicibus 
codicis M lectionibus, quas iam in V extitisse voluit: »Die meisten Ditto- 
graphieen sind redliche Versuche des Schreibers von V, ein schweres Wort 
zu entratseln.« (cf. et Baehrens. ed.* proU. LX sq.). Sed Magnus (in 
»Burs. Jahresber.« 1899 CI/i p. 93—96 inpr. et ibid. tom. C p. 198) demon- 
stravit codicem M minime — quod proposuerat Schulzius — cum O et 
G conferendum esse, sed inter s (codd. min.) numerandum. Multas autem 
vel plurimas cod. M scripturas duplicatas recentiore manu ad versus 
libri adiectas esse ideoque haudquaquam tam graves videri, quam Schul- 
zius finxisset. — De cod. R cf. pg. 4 ann. 3! Si vere liber R optimis 
manuscriptis inserendus est, etiam M pluris, quam putat Magnus, sit, cum 
artam habeat cognationem cum codice R (cf. Haleium in »Hermes« 
XXXIV/i p. 141!). 

») cf Hom. Od. XVI/34 sq.; Theocr. XVI/96/7; Prop. III/6/33. 

prorsus sordidum esset. Conferas inscriptiones reipublicae 
liberae: C. J. L. I/373 »C. AUius Bala« (in nummis!) I/574 »S. 
Allius Q. 1. Sextus« I/258 »P. Allius Paetus« (cf. p. 436 emsdem 
voluminis!). Ad hoc vero nomen Th. Mommsenus in C. J. L. 
I p. 446 annotat: »Paeti illi »Alli« videntur fuisse (neque »Aelii«) 
et postea demum exstincta familia, ut superstitum Aeliorum 
honores augerentur, Paetorum imagines ab iis acceptae esse no- 
mine immutato«. Saepissime enim confunduntur »Aelii« cum 
»Alliis«: hoc nomen exhibent tabulae Capitolinae, illud rerum 
scriptores. Ceterum Alliorum gentem multiplicem fuisse mo- 
numentis apparet; inveniuntur et in Gallia Cisalpina (C. J. L. 
V/569, 6802, 2893, 5940, 1442, 2497) et in Gallia Narbonensi 
(XlI/81, II 15, II 14, 3398, 3196, 3399) et in Latio (XlV/560, 
246, II 16) alibique. 

Duo igitur nomina gentilicia, si libros mss. sequimur, 
CatuUi amicum habuisse intellegimus : et »Malli« (vv. 11,30), et 
»Alli« (v. 41, 50, 66, 150). Quod in disceptanda carminis uni- 
tate negligentia praeterire non licet, ut fecerunt Magnus (i. 
Fl J.-B. 1875 p. 850 et J.-Ber. 1887/II p. 150 sqq.) et Hoer- 
schelmannus (p. 24), cum leviter e corruptis codicum lectioni- 
bus ne minimum quidem investigari posse dicerent^). Nam 
eis, qui negant duo carmina secernenda esse, nil reliquum est 
nisi aut Scaligeri Ellisiique (vde. pg. 6!) incredibilibus 
artificiis assentiri aut coniectura contra codicum auctoritatem 
praenomen fingere ad nomen gentile idoneum. Hoc autem 
adversus ipsam Catulli consuetudinem fieri Schwabius (»Q. 
C.« p. 20 sq.) demonstravit, cum diceret Catullum in universum 
a praenominibus appellandis abstinuisse. Diligentius deinde 
id confirmavit C. P. S c h u 1 z i u s (in »Zeitsch. f. d. G.-W.« 
1880 p. 353 sqq.), qui statuit Catullum (p. 354) per allo- 
cutionem et nomen gentilicium et cognomen saepe adhibere, 
praenomen cum gentilicio autem coniunctum semel ironice 
proferre (c. XLVIII/2: >Marce Tulli«; in c. X/^i »Cinna . . 
Gaius« poeta compellatione non utitur); sed nusquam eum 
quemquam solo praenomine allocutum esse, aut (p. 362) 
in uno carmine modo praenomine modo gentilicio, ut e 
Lachmanni aliorumque emendationibus in c. LXVIII fieret^). 
Quae contra Schulzium disseruerunt O. Harneckerus 
(p. 1—3) et Magnus (in J.-Ber. 1887/II p. 150 sqq. et Skut- 
schius (in »Rh. Mus.« 1892 p. 151), hanc observationem non 
refellunt. Nam illam opinionem: Catullum (cf. pg. 5!) consulto 
in epistolari carminis parte (vv. i — 40) praenomen, in sollemni 



') cf. Cap. VI! 

*) neque hoc apud TibuUum, Propertium, Horatium inveniri. 

laudatione (vv. 41 — 160) gentile adhibuisse, minimi esse iam 
supra explicavi, quia hac ratione etiam in epilogo familiari 
(vv. 149 — 160) praenomen (»Mani«) legendum esse concluderes. 
Neque id, quod nonnullis placebat declarandae nominum diver- 
sitatis causa, probandum esse puto: amicum »Manlium« in altera 
carminis parte (vv. 41 — 160) falso nomine »Alli« appellatum 
esse, quia ei detrimento esse potuit, publice ut lenocmii con- 
fectorem praedicari. Quam sententiam animum induxerunt 
Palmerus (in »Hermath.« VI p. 346) et Skutschius (1. c. 
annot.), qui illud »ip£vdd)vvfiov« secundum Bentlei legem fic- 
tum esse videri monuit. Sed tribus de causis illam opinionem 
repudio: primum mirum esse videtur CatuUum, ut nomen gen- 
tilicium Romanum occultaret, aliud nomen gentilicium Roma- 
num scripsisse; deinde non intellego, quomodo po^ta potuerit 
dicere (vv. 49—50 et 151) se amici nomen ab araneis robigine- 
que defensurum esse, si in hoc ipso po^mate, quo illud efficere 
volebat, fictam amici appellationem usurpavit. Tertium denique 
arbitror Allio haudquaquam propter carminis LXVIII argumenta 
incommoda accidere potuisse, quod nomen Alliorum, ut demon- 
stravi (i. pg. 13), frequens erat, atque certum praenomen in 
carmine non indicabatur. Accedit, quod illa Palmeri etc. 
sententia »unum« c. LXVIII in duas partes dissecatur. Nam 
vv. 1—40, qui verum continere nomen dicuntur, certe non 
publicandos fuisse credas, vv. 41-160 autem propter nomen 
»subditum« vulgandos fuisse manifestum est. Sed ex eis, quae 
in fine huius dissertationis explicabo (vd. Cap. VI!), elucebit 
ad V. 150 (i. e. ad vv. 149 — 160) nomen fictum minime aptum 
esse. — 



IL De Malli casn adyerso. 

Cum ipsum carminis initium legimus, Catulli amicum aliqua 
calamitate afflictum esse intellegimus. Quia autem ea nus- 
quam lucide pronuntiata est, ab antiquis temporibus virorum 
doctorum disputationibus crebro versabatur. 

I. Atque diu commentatores, cum in vv. 1 — 4, qui praecipue 
ad illum casum pertinent, certum quidquam invenire non possent, 
e versuum 5/6 verbis »sancta Venus« et »Desertum in lecto 
caelibe« se verum indagaturos esse sperabant. Qua re effec- 
tum est, ut Malli dolorem ad amoris casus adversos referrent. 
Sed pauci eorum, qui hanc sectabantur rationem, in illo invento 
acquiescebant (ut Hauptius; cf. Belger. p. 247: »Missgeschick, 

das als ein LiebesunglQck deutlich bezeichnet wird«; M. 
Schmidtius in Fl. J.-B. 1880 p. 782; Schanziusin »R. L. G.* 
I p. 150) ; pierique malas Malli condiciones penitus definire stude- 
bant. Qui autem hoc susceperant, in diversas partes tracti sunt: 

i) Apud Parthenii (ed. 1486) quidem sectatores usque ad 
Thomasium (in comm. ad v. 5) haec reperitur de casu Malli 
sententia: Catuili amicum uxoris mortem luxisse. Hi enim 
vocem »caelibis« interpretati sunt in sensum »uxore privati«. 
Cui opinioni favebat, quod multi illorum commentatorum^) c. 
LXVIlI ad eundem Manlium Torquatum missum esse 
arbitrabantur , quem sponsum CatuUus in epithalamio LXI 
celebraverat (cf. inpr. Schwabium »Q. C.« p. 342 sqq. et 
Palmerum in »Hermath.« VI p. 346/sq. ; etiam hs. diss. 
p. 10). Manlium ergo Viniae Aurunculeiae brevi ante in matri- 
monium ductae obitum questum esse ! Hanc autem rerum 
coniunctionem nullo argumento fundatam ea ipsa ratione, qua 
nomen amici in codicibus traditum est, dissuaderi supra disserui 
(cf pg. 9!). Quis etiam poterit probare illum »Manlium Tor- 
quatum« cs. LXI tam familiarem Catullo fuisse quam amicum 
carminis LXVIII? Nam illud poema opus mandatum fuisse 
non incredibile est. Neque, si pro certo iudicandum esset hoc 
quoque c. LXVIII ad Manlium Torquatum missum esse, eo 
ipso demonstraretur id quod dolebat amicus, uxoris decessum 
fuisse, quia cogitari possit Catullum c. LXVIII scripsisse, prius- 
quam Manlius coniugium subiit. 

Erant autem, qui illa dicta versuum 5 et 6 non modo 
uxoris mortem, sed etiam amicam amissam indicare posse 
opinarentur. Velut Ellisius in comm. p. 320: »Mallius . . had, 
whilst suffering from the grief caused by the loss of his own 
wife or mistress, written to Catullus . . .«. — Et Birtius (1. c. 
p. 4 sq.) animum induxit Mallium puella sua aut morte aut alia 
separatione sempiterna orbatum esse. 

2) Sed eis, qui diremptionem tam gravem proposuerunt, 
altera factio opponebat causas haud spernendas. Qui partim 
(praecipue Kiesslingius p. 13/14 et Magnus in »Fleck J.-B.« 
1877 p. 416), cum carmen LXVIII individuum esse censerent, 
illam opinionem cum v. 155 »Sitis felices et tu simul et tua vita«2) 
minime convenire demonstraverunt, quia CatuUus amicum uxoris 
vel amatae decessum flentem tam simpliciter ominibus optimis 
non posset prosequi, — partim suo iure disseruerunt fieri non 

') inde a Parthenio. 

*) i. e. »tu et amata tua« (vel uxor vel puella). Ceterum ipse hoc 
Kiesslingi argumentum non possum comprobare, quia eo unitatem cs. 
LXVIII dubiam esse neglegitur. 

potuisse, ut homo coniugis morte contristatus ab amico »munera 
Veneris«, qualiacunque sunt, peteret et lascivis verbis velut in 
vv. 27 — 30 uteretur^). Incredibile quoque esse videtur Catullum 
sodalis dolorem, si vere tam gravi calamitate motus erat, 
tantuli facere potuisse, praesertim cum Calvo uxoris obitum 
lugenti aliter responderet in c. XCVI (cf. Kiessling. p. 14; 
Weberum p. 102; Monsium »Zu Catull« pr. Schweidnitz. 

1895 P&- ")• 

Itaque Jos. Scaliger(ed. 1577J, aliique voluerunt^) Malli 
calamitatem in eo sitam fuisse, quod in tempus ab amica 
disiunctus esset sive rixa sive perfidia sive alia causa.^) Hoc 
autem modo illi, qui unitatem po^matis tutabantur, consensum 
quendam effici putabant inter vv. 5/6 et 155. Nam si Malli et 
amatae eius seiunctio fugax erat, Catullus in bonum omen 
illas gratulationes pronuntiavisse videbatur (cf. Kiessling. 
p. 14)*). Voce »caelibis« autem, qui huic adstipulabantur sen- 
tentiae, hominem in universum amore carentem significari 
censebant et Mallium a puella »desertam« esse supponebant. 

Sed Scaligeri opinio non indubitata erat. Jam enim 
Schwabius (»Q. C.«pg. 342) cognovit versuum 1 — 4 verba gra- 
viora esse quam quae ad levem amantium discordiam spectarent. 
Atque po^ta ipse, cum vv. i— 40 scripsit, tam tristi animo erat, 
ut ei alienum fuisse constet ridiculam amici eiusque amatae 



^) Hanc ob causam etiam reiciendum est, quod Riesius (p. 220) 
inter alia proponit: Mallium gravem puellae suae morbum maerere. 

*) Doeringius (ed. 1834), quem Weisius (in pr. 1869 p. 8) in 
Scaligeri asseclis numerat, mihi distinguere videtur: i) sortem »quan- 
dam« Manli tristissimam (p. 138; cf. p. 139 »Manlius ob tristem quendam 
casum naufragus dicitur*) et 2) perfidiam puellae, quae (vv. 5/6) Manlium 
deseruit. Duo igitur incommoda Catulli amicum simul perpessum esse 
statuerit. 

') velut Malli puellam propter iter afuisse (Riesius ad v. 4 p. 220). 

^) Hoc loco etiam tractare liceat, quamquam a ceteris aliquanto ab- 
horret, quod B Schmidtius (in ed. proll. ad v. 157) de »Alli« calamitate 
protulit. Is enim unitatem carminis observando proficiscitur a versu illo 
difficillimo 157/8, quem ita emendavit: 

»et domus ipsa, in qua lusimus, et domina, 

et qui, quam primo nobis terram dedit, aufert — A quo . . etc.« 

Hisce verbis vult indicari dominae illius, apud quam CatuUus et Allius sua 
quisque amica frui (v. 69: »communes«) solebant, maritum Allio interdixisse, 
ne in futurum puellam suam in illa domo conveniret. Eam autem ob rem 
AUium tristitia imbutum esse (v. i— 10). — Sed hanc sententiam debilissimam 
esse apparet, quippe quae et unitate cs. LXVIII pendeat et coniectura 
dubia nitatur. Cur etiam CatuUus illum maritum ingratum felicem esse 
cupiverit ? Quod ita declarare studuit Schmidtius, ut diceret Catullum 
scivisse »dominae coniugem necessitate coactum esse, ne porro commeatum 
amantium permitteret«. Num levis opinio altera opinione levi stabilitur? 

rixam per ludum in maius extoliere.^) Quod fecisset, si de 
talibus rebus vocibus velut »casu oppressus acerbo«, »spumantibus 
undis,« »mortis limine« usus esset (cf. Magnum in »Fleck. J.-B« 
1877 p. 415/6; Harneckerum p. 3). Quod autem Mallium 
scortillum paulum abalienatum ita luxisse ponitur, ut »lacrimis« 
(v. 2) epistolam componeret, dubito, utrum id magis mirum an 
magis putidum appellem. 

His ergo explanatis intellegitur neque illam de morte 
uxoris sententiam neque hoc de levi amoris incommodo ex- 
cogitatum cum veris carminis condicionibus concinere. In uni- 
versum enim errare, qui e vv. i — 6 causam illius doloris 
investigare studerent, primus clare demonstravit Magnus in 
»Fleck. J.-B.« 1877 p. 415/6. Qui constituit versus 5/6 cum 
sequentibus vv. 7/8 et grammatica ratione (>neque — 
neque*) et argumentis ( — cf. v. 10, in quo summam 
versuum 5—8 poeta vocibus »Veneris« et »Musarum« com- 
plecti videtur — ) arte coniunctos esse. Minime igitur licere 
m altero versuum pare ipsam amici calamitatem, in altero 
miseras condiciones inde ortas depingi putare. Sed CatuUum 
in illis quattuor versibus bipartito commemorare, quo in statu 
Malli animus esset propter illam (ignotam) calami- 
tatem^). Cui obiecit Birtius (p. 4) poetam in carmine LXVIIIa, 
cum suae ipsius tristitiae causam, fratris mortem, explicaret, 
etiam, qua re Malli dolor motus esset, indicare debuisse. Itaque 
verba »quem neque sancta Venus« etc. sibi originem ilhus 
maeroris exhibere videri, »quoniam neque sensus repugnaret 
neque hnguae lex«. At neque sermonis praeceptis censeo 
respondere pariter coniuncta et conserta divellere, neque intellec- 
tum habeo, cur Catullo in litteris amico missis eius ipsius in- 
fortunium definiendum fuerit.^) Pietatis vero erat, quod fami- 
liari calamitatem non in memoriam clare adducebat, sed vagis 
verbis imaginibusque occultare studebat. Suum quidem dolorem 
cum Mallio ignaro communicare debuit, quia eo inprimis, quae 
a se petita erant, excusaturus fuit. 



*) Haec contra Monsium p. 12: »nachdem er die verzweifelten 
Worte [des Freundes], vielleicht noch scherzhaft gesteigert, 
wiederholt . •« 

•) Harneckerus pg. 4: »Beide Glieder (vv. 5/6 et 7/8) sind voU- 
kommen parallele Folgen aus dem einen, unbekannten Ungltlcke, gleich- 
sam Symptome des Leidens.« cf. et Hoerschelm. p. 4/5; Magnum in 
»Berl. ph. W.« 1890 p. 374 et in »Burs. J.-Ber.« 1899 (CI) p. 131 sq. 

*)cf. Baehrensium (ad vv. 5/6): »cum . . . scribat ad amicum 
nimis eheu gnarum, potest sane poeta magis in transcursu . . breviter Mali 
calamitatem attingere«. 

11. Mihi quidem constat versus 5—6 ad casum Malli explo- 
randum conferendos non esse. Quare praeter totius poematis 
argumenta solos versus 1—4 respicere possumus, si illi causae 
lucem aflferre conamur. Priusquam autem ipsi ad hanc rem 
accedimus, breviter contemplabimur, quae illi, qui Magni sen- 
tentiam secuti sunt, invenerint. 

Harneckerus quidem (in pr, 1881 p. 5—7) Mallium 
»civili« calamitate afflictum esse conclusit et qua eius bonae 
famae obtrectari posset, velut repulsa in magistratu petendo 
accepta (»ein kompromittierendes Ungl(ick« p. 5). Cum enim 
totum c. LXVIII a CatuUo M'. Allio in solamen missum esse 
vellet, vv. 48 — 50 et 151 — 154, quibus poeta se Alli nomen ab 
araneis robigineque servaturum esse promittit, maximi putabat 
momenti. Nam eis opinabatur CatuUum pronuntiare se Alli 
eiusque generis (»vestrum« v. 151) nomen ulla ignominia macu- 
lari non modo non passurum esse, sed etiam illud posteritatis 
memoriae traditurum. Inde autem sequi, quid Mallius doleret.^) 
Sed si consideramus, quomodo poeta in c. LXVIII amicum ab 
ignominia defendere potuerit, Harneckeri sententiam^) susti- 
neri non posse videmus. Quid enim ad servandum aut resti- 
tuendum civis honorem elegia amatoria, qua amicus partes 
lenonis agens celebratur? (cL Hoersch. p. 6). Quis porro 
»munera Veneris et Musarum» ut levamina petat, si ob peri- 
culum bonae famae imminens tristis est? Quod autem CatuUus 
Alli nomen immortale se redditurum esse dicit, solum gratiae 
documentum est, quale saepius apud poetas elegiacos reperitur. 
Ceterum robigo araneaeque oblivionis, non malae famae imagines 
usurpari solent. 

Ad diversum inquisitionis eventum pervenit Schoellius 
(in »Fleck J.-B.« 1880 p. 472/3), qui inprimis verba »casu acerbo« 
et »mortis limine« animadvertendo Mallium gravi morbo im- 
plicatum esse existimavit. At quam ineptum sit, hominem fere 
moribundum (— ipse Sch. dicit: »Der Freund ist krank, tot- 
krank« p. 472 — ) »munera Veneris et Musarum« petentem facere, 
quis est quin confestim videat? Magis dubia etiam haec sententia 
videtur esse, si meminimus Schoellium totum c. LXVIII ad 
(M)allium »aegrum« scriptum esse proponere. Neque enim 
fieri potuit, ut CatuUus simpliciter ei scriberet: »sitis felices et 

m 

*) Respiciendum etiarn esse Harneckerus (p. 6) dicit, quod Ca- 
tullus in V. 153 sq. Themidis, iustitiae deae, mentionem fecit. Sed 
doctus po^ta eam induxit, ut aureum saeculum significaret, cuius felicitatem 
amico tribui vellet. Nam Themin beatis illis temporibus piorum fautricem 
fuisse docet Ovidius in Met. I/150 (= Astraea). Cf. Arat. Phaen. v. iio sqq. 

") ad quam Magnus quoque inclinavit in »J.-Ber. f. Altert.-W.« 
1887/II p. 150 sq. et p. 248 sq. 

tu simul et tua vita!« (cf. Harn. p. 4; Hoersch. p. 6). Prae- 
terea illud »a mortis limine« (v. 4) ad comparationem solam 
pertinet. Commode enim naufragus, qui undis defatigatus in 
litus eiectus est, ut iuxta aestum letiferum iaceat, »in mortis 
limine« versari dicitur. Ipsam autem amici vitam in discrimine 
fuisse inde haudquaquam concludendum est. Accedit, quod 
CatuUi verba magis ad aliquod animi damnum quam ad cor- 

f)oris dolores spectare videntur.^) Nam amicus fingitur per 
acrimas scribens, maesto animo noctes pervigilans, remedia ad 
animi recreationem rogans. His omnibus igitur Schoelli 
opinionem pravam esse demonstratur. 

Sin autem tot viros doctos in errores raptos esse con- 
sideramus, paulum abest, quin omnino nos certum quidquam 
investigare posse desperemus ad exemplum Hoerschel- 
manni (p. 6)2), Magni (»Fleck. J.-B.« 1877 p. 416), Riesii 
(p. 220 ad V. 4), Weberi (p. 105). Unum quidem scimus: 
Malli dolorem casu quodam fatali (»fortuna« v. i) excitatum 
esse (Magnus in »Fleck. J.-B.« 1875 P- ^5^ ^^ 1^77 p. 416). 
Neque hoc infortunium grave fuisse neget quisquam (cf. v. i 
»casu acerbo«3); v. 2 »lacrimis«; naufragii descriptionem tristem 
vv. 3/4 !). Nam quod Catullus paucis versibus amici calamitatem 
attigit, huic opinioni non repugnat. Ipse enim tristissimus erat 
poeta, ut propriae fortunae sensu alienae infelicitatis miseratio 
reprimeretur. Censeo autem CatuUi de amici casu silentium cum 
huius casus condicionibus ipsis cohaerere. Nam si Malli cala- 
mitatem immutabilem fuisse ponis, intellegis, cur poeta tam 
exigua verba de ea fecerit. Si enim de casu desperato longe 
lateque locutus esset, nil eflFecisset, nisi ut vulnera amici denuo 
rescmderet. Quia autem eis, quae adhuc invenimus, quale Malli 
infortunium fuerit, nondum satis intellegitur, illud exemplum, 
quo CatuUus ad describendam amici miseriam usus est, nos 
inspicere opus est. Atque ex ipsa naufragii imagine nihil con- 
cludere possumus, quia ea ad varias fortunae adversae species 
depingendas adhibetur. Velut Cicero saepius de fortunarum 
eversione loquens illo exemplo utitur (pro SuUa 14: »ut aliquis 
patrimonii naufragus«; Cat. I/12: »naufragos«, II/ii: »naufragorum 
eiectam ac debilitatam manum« etc), Ovidius de exilio suo (cf.Trist. 
I/5/36 et V/9/17); similiter amorum pericula describuntur (cf. Ov. 



*) cf. H o e r s c h e 1 m. p. 6. 

') cf. H o e rs ch e Im. p. 6 : »Wir mtissen es ofFen bekennen, wir kennen 
das UnglQck des Freundes n i c h t. Wenn es Catull nicht beliebt hat, es 
tins mitzuteilen, werden wir es, ohne die Toten zu befragen, nicht erraten.« 

*) Eladem fere verba legis apud Vergilium in Aen. V/700 de navium 
incendio. 

2* 

A. A. Ulg; Apulei Met. Il/ii: »navigium Veneris«; vd. Birt. p. 5). 
Sed minime neglegendum est Catullum Malli fortunam adum- 
brantem eadem imagine uti, qua suas ipsius condiciones 
earumque causam demonstrat (v. 13 sqq.) In uno diflferentia 
intercedit. Poeta enim dicit se ipsum fluctibus mersari; qui 
autem undis obruitur, brevi ante naufragium passus est. Unde 
apparet CatuUi fratrem non multo ante decessisse. Itaque poeta 
in vv. I — 40 altissima tristitia imbutus esse videtur. Nulli enim 
T^ rei se dedere vult, ne consuetis et antea dulcibus quidem (v. 

19, 23, 26)! Mallius contra fluctibus iam in oram eiectus est. 
Ipsum ergo doloris turbinem vehementissimum superaverat atque 
in eo erat, ut tantummodo amico egeret, qui debilitatum ad 

Kriorem vigoris statum redigeret (cf. Weber. p. 107). Itaque 
lalli animi demissionem haud ita recentem fuisse puto tum, 
cum Catullo scripsit. Vexabatur autem illis subitis doloribus, 
quibus homines casu inopinato perculsi etiam post primam in- 
felicitatis consternationem torqueri solent. Haec inter imagines 
in vv. 1—4 et 13 prolatas interest dissimilitudo. Sed argu- 
menta earum minime difFerunt. Quia autem non credo idem 
exemplum, praesertim cum intervallo octo tantum versuum 
iteretur, hic alium fortunae casum demonstrare atque illic, 
censeo Malli calamitatem simillimam fuisse Catulli ipsius 
aerumnae. Maliium igitur dico aeque ac Catullum funebrem 
casum questum esse, sive cognatus eius sive notus aliquis 
carusque mortem obierat. Hoc autem cum proposito omnes, 
quas supra constitui, condiciones optime congruunt. Amicus 
ergo ahquantum temporis post casum, cum animus tristitiam 
eluctari eniteretur, Catullo »epistolium« misisse videtur, ad quod 
poeta carmine LXVIIIa respondet. 



III. De versibns 6|6 et 7|8. 

Ex eis, quae superiore huius disputationis parte disceptavi- 
mus, patet versibus 5 — 8 referri, quantopere illo casu adverso MalH 
corpus animusque afFecta sint. Subtiliter igitur distinguendum 
est inter ipsum grave infortunium amici (vv. i — 4) et inter eius 
incommoda ex illa calamitate nata. Quae enuntiato relativo (vv. 
5 — 8) ad illud »naufragum . . . eiectum« annexo explicantur. 
Quominus autem hac sententia relativa causam, qua »naufragus« 
factus sit amicus, proponi putemus, indicativis praesentis »per- 
petitur« et »oblectant<' impedimur, cum ratio causalis potius modo 

coniunctivo exprimatur. ^) Simpliciter enim cogitatio, quae voce 
»naufragi eiecti« inducta erat, mde malarum rerum Malli narra- 
tione uberius explanatur (velut in c. LXIV/71 »a misera, assiduis 
quam luctibus externavit . .«). IUud autem enuntiatum relativum 
aeque bipartitum esse iam indicavi (p. 17). Cuius priorem 
partem nunc e verbis ipsis illustrare conabimur. Sunt versus: 

I. »quem nec^ue sancta Venus moUi requiescere somno 
desertum m lecto caelibe perpetitur«. 

Venus ergo concedere (— hunc in sensum vox »perpetiundi« 
usurpata est in Ov. Met. III/622; Verg. Aen. XIl/644; Plaut. 
Asin. 845, Ter. Eun. III/5/3 (v. 551) — ) negatur, ut Mallius 
somno grato fruatur. Qua ratione autem id non permiserit, 
e vocibus »desertum in lecto caelibe« enucleandum est. De 
quibus multa recentiorum commentatorum rixa fuit. Nam vocem 
»deserti« duplici modo interpretari possumus: i) ut vivum vigens- 
que part. perf. pass. verbi »deserendi«, ita, ut cogitatione utique 
supplendum sit certum animans, a quo aliquis desertus est, 2) ut 
adiectivum solidum a verbo deductum^), cuius gradus com- 
parativus et superlativus extat, et quo denotatur, quod solum, 
solitarium, vacuum est. Quam signincationem non modo ad loca 
pertinere (cf. Cat. LXIV/133 »deserto . . . in litore«; ibid. v. 187: 
»omnia sunt deserta«), sed etiam ad homines resque humanas, 
exemplis perhibetur; cf. Caton. Orig. 44 ap. Fest. 286*^/29 
»ecquis . . desertior?«; Cic. Pis. 23 »Sic iste in urbem se intulit, 
ut nullius negotiatoris . . . reditus unquam fuerit desertior« 
Prop. II/8*»/29 (Luc. Muell.) »abrepta desertus coniuge Achilles« 
Ov. A. A. III/70: »Frigida deserta nocte iacebis anus«. Ipse 
vero CatuUus ita illam vocem adhibet in c. LXVIII v. 29 et 
50 et in c. LXVI/21. Quomodo autem hoc loco vox »deserti« 

[)ercipienda sit, non possumus statuere nisi cognita vocis »cae- 
ibis« notione. Est autem caelebs i) is, qui nunquam uxorem 
duxit. Haec vis saepissime in verbo inest apud scriptores La- 
tinos, cf. Cic. Le^. III/3 : »Censores . . caelibes esse prohibento«; 
Gell. V/ii »caehbem vitam vivere«; Quintil. V/io/26: »maritus 
an caelebs«; Hor. Carm. III/8/1 : »caelebs quid agam calendis«; 
Hor. Ep. I/1/88: »Nil ail esse prius, mehus nil caelibe vita«; 
Plaut. Cas. II/4/11: »Utrum nunc tu caelibem ted esse mavis 



*) cf. LXII/21; ibid. 27; LXVII/30. Birtius cjuidem (v. 4) contendit 
»quem perpetitur« sqq. pro »quippe quem . . perpetiatur* e prisca lin^ae 
consuetudine scriptum esse. Cuius unum exemplum in ipso CatuUi libro 
inveni : LXII/14. Sed hoc loco sententia causativa iam verbis »nimirum, qui« 
prompta est. 

') cf. Magnum in »Fleck. J.-B.« 1877 p. 416; Schoell. ibid. 1880 
p. 472; Weber. p. 105/6. 



\ 

liberum An maritum servom aetatem degere« etc. — Sed etiam 
is potest »caelebs« dici, 2) qui coniugem amisit. Hunc au- 
tem in sensum raro Latini illa voce utuntur. Cf. Plaut. Stich. 
IV/i/37 »Sed ille caelebs erat senex« (= »vedovo« Forcell.), Ov. 
Her. ^11/107 (— de Laodamia a marito^) relicta — ) : »Aucupor 
in lecto mendaces caelibe somnos«, Mart. IV/69/3 »Diceris hac 
factus caelebs quater esse Iagena«. Nunquam autem voce 
»caelibis« eum designari, qui amata privatus est, optimo iure 
monuit Baehrensius (in comm. ad v. 5/6). Quare omnes, 
aui hac nitebantur opinione, fallaci fundamento confisi sunt^) 
(Kiesslingius etc). Non magis autem licet illius vocis signi- 
ficationem ita dilatare, ut synonymum sit vocis »deserti«, ut 
fecerunt Vulpius (p. 388), Doeringius (ad v. 6: »coelibe = 
vacuo, derelicto«), Harneckerus p. 4 (»Einsam auf einsamem 
Lager«), Hoerschelmannus fp. 5 »lectus caelebs = sein 
Bett ist leer«3). Utcunque enim vox caelibis adhibetur, semper 
c o n i u g i i cogitatio intercurrit. Quodsi inspicimus vocum illarum 
»deserti« et »caelibis« coniunctionem^, quae in hoc cs. LXVIII 
versu reperitur, quadrifariam eam explicari posse liquet, quia 
binas utriusque verbi notiones invenimus: 

[a) Mallius in lecto caelibe (= viduo c o n i u g e amissa) 
desertus est (sc. a coniuge)] 

,b) Mallius in lecto caelibe (= viduo coniuge amissa) 
est desertus (= solitarius). 

c) Mallius in lecto caelibe (= in lecto innupti viri) deser- 

tus est (sc. ab amata). 

d) Mallius in lecto caelibe (= in lecto innupti viri) est 

desertus (= solitarius). 

Quorum quattuor casuum primum silentio praeterire licet, 

quia eo incredibili ratione bis idem: Mallium coniuge orba- 

tum esse, pronuntiatur. Secundum autem propositum exa- 

minare debemus, quod similis coniunctio in ipsius Catulli 



*) Birtius (p. 4)^ cum negaret »caelibem« = viduum CxfiQ^^J esse, 
hunc locum suae opinioni repugnantem argute ita vertit, ut diceret Lao- 
damiae et Protesilai coniugium non verum conubium fuisse. De amata 
deserta igitur illam vocem scriptam esse. Sed ipsi Ovidio illud coniugium 
verum visum esse demonstratur eiusdem epistolae versu 25 (»socer«) et 
95 »infelix, quae prima virum lugebit ademptum* etc Atque vocem 
»caelibis« pro voce »vidui« (et yice versa) in usu fuisse Plauti Martialisque 
locis satis confirmatur. Cf. etiam Ovid. A. A. 1/102: »Cum iuvit viduos 
(= caelibes, innuptos) rapta Sabina viros.« — 

*) cf. B a e h r e n s. comm. ad vv. 5/6, Weberum p. 105. 

•) Schoellius in »FI. J.-B.« 1880 p. 473 dicit: »lectus caelebs ist 
das Krankenlager« (I). 

libro reperitur: c. LXVI/21 : »An tu non orbum (marito sc.) 
luxti deserta (= solitaria) cubile«. Cf. Prop. 11/8*» /29 (L. M.) 
»abrepta desertus coniuge Achilleus« (= solitarius), et Stat. Silv. 
II/6/4: »deserti praerepta coniuge partem conclamare tori«. — 
Sed illae causae, quas in pg. 15/16 disserui, ut demonstrarem 
calamitatem Malli non in uxoris morte sitam esse potuisse, 
huic ipsi interpretationi verborum versuum 5/6 obstant, etiamsi 
uxoris amissionem non ipsum illum casum gravem (vv. 1—4) 
amici fuisse ponimus, sed praeter vel, quod cogitari potest, 
propter principale infortunium ingruisse. Praeterea duabus 
calamitatibus simul statuendis repugnat, quod vv. 5/6 versibus 
7,8 prorsus respondent; quoniam enim his novus amici casus 
non indicatur, iUis eiusmodi rem explicari non verisimile est. 
Ob id ipsum autem tertiam quoque interpretandi rationem 
repudio, quae Doeringio (cf. pg. 16 ann. 2) placuisse videtur. 
Concedo enim facile cogitatu esse Mallium p r o p t e r illam 
tristissimam sortem a puella sua desertum esse. Sed aequa- 
bilitate versuum 5/6 et 7/8 perspecta commoveor, ut illam sen- 
tentiam repellendam esse censeam. Itaque, quem quartum 
constitui casum, solum accipiendum esse arbitror, ut qui sim- 
plicissimus 'sit et singulis verbis optime conveniat. Mallius ergo 
innuptus erat, ut a fida coniuge solacium petere non posset 
atque is »desertus«. Quam vocem ad amores spectare mani- 
festum est. Nam Mallio innupto cum puellis consuetudo esse 
potuit, in morem levium illius aetatis iuvenum. Sed cum ami- 
cus id temporis talibus gaudiis non usus sit, solitarium eum 
fuisse legimus. Libuit autem viris doctis inquirere, c u r Mallius 
»desertus in lecto caelibe« esset. Cuius rei duae causae propositae 
sunt: aut i) facultatem copiamque amorum illi defuisse, aut 
2) illum voluptatum opportunitatem habuisse, sed propter aegri 
animi affectiones ab eis abhorruisse. Hoc defendit Har- 
neckerus (p. 4), illud Hoerschelmannus (p.5) Weberus- 
(^ue (p. 106). Recte autem priori causae opponitur Mallium, 
si ipse puellis carebat, CatuIIo obicere non potuisse, quod 
Veronae moraretur, in oppido severo libidinibusque inimico 
(vv. 27 — 30). Nam suo iure poeta hoc crimen in amicum, cui 
ipsi nulla amorum occasio erat, reiecisset. Itaque alteram opi- 
nionem magis probabilem esse puto. Potuit quidem Mallius 
amores sectari, sed taeduit eum voluptatum, cum animus illo 
casu adverso nimis percussus esset (cf. Ov. ex Pont. I/10/33: 
>Nec vires adimit Veneris damnosa voluptas, Non solet m 
maestos illa venire toros.«). Cur autem, quaeso, apud amicum 
Mallius queritur sibi Venerem abalienatam esse, si ipsi amores 
fastidio sunt? Diligenter verba versuum 5/6 contemplantes eum 
intellegimus non id inprimis doluisse, quod V e n u s miqua esset. 



— 24 — 

sed quod somnus se deficereti), quem amoris ^audiis non 
posset adducere. Ipsius enim animi taedio impediebatur , ne 
mollem somnum Veneris voluptatibus sibi pararet. Atque cum 
hoc animi fastidium molestum per se ipse superare riequiret, 
quia dolore graviter commotus debilior erat, quam qui se in 
vincendam morositatem coUigeret, amico, quae pateretur, que- 
stus est. 

II. Aggrediamur deinde ad posterioris distichi disputatio- 
nem! Mallium somnum capere non potuisse audivimus, qui 
status etiam miserabilior factus est eo, quod insomnium amicus 
scripta delectantia legendo allevare non poterat (»minuentur atrae 
carmine curae« Hor. Carm. IV/ 11/35). ^am depingitur is, quem: 

»nec veterum dulci scriptorum carmine musae^) 
oblectant, cum mens anxia pervigilat«. 

In his quoque versibus nonnulla dubia sunt. Primum guid 
sibi volunt illi »veteres scriptores«? Hi quidem (cf. Benoist.- 
Thomas. comm. ad. v, 7.) ita priscos Romanorum po^tas 
velut Naevium, Ennium, Lucilium appellari dicebant — , illi 
(Vulpius p. 338; Schulzius in diss. p. 19 sqq.; Ellisius 
in comm. ad v. 7 p. 322; Magnus in »FIeck. J.-B.« 1877 p. 416) 
antiquos Graecorum scriptores vel poetas Alexandrinos 
(cf. Riesium p. 220). Equidem — si disceptare necesse est — 
malim veteres scriptores Graecos intellegendos esse, quod 
illi, qui Catulli socii sectatoresque erant, iuvenes sola Graeca 
carmina digna esse, quae legerentur, censebant, prisca Latinorum 
scripta ut rustica infacetaque contemnentes. Sed tam subtiliter 
inter veteres Graecos et Latinos scriptores distinguere minime 
e Malli vel CatuUi consilio fuisse puto. Videntur enim mihi 
»veteres scriptores« in universum ei dici, quorum opera Mallio 
iam pridem nota^) saepeque versata erant, sive Latini sive 
Graeci. Hoc autem statuto ipso sequitur, quid de altera 
(juaestione, cur Mallius »veteribus .scriptoribus« non oblectetur, 
iudicem. Weisius enim (pr. 1869 p. 9) et Schulzius (diss. 
p. 18 sqq.) et Magnus (in »FIeck. J.-B« 1877 p. 416) et Birtius 
(p. 6) voluerunt CatuIIi amicum animum per vigilias legendo 
ideo oblectare non potuisse, quia illum »veteres scriptores« om- 



*) cf. Harneckerum (p. 4). Falso Magnus in »Fleck. J.-B.« 1877 
p. 416 condiciones exponit: »Der Freund klagt, dass Venus sich von ihm 
wende.« 

*) Coniungenda sunt potius verba »veterum scriptorum musae* (cf. 
Eurip. Med. 421: »fioikxai na^aiyeviiov doiSdv^) quam »veterum scriptorum 
carmine* (Vulpius p. 338). 

*) cf. Plaut. Pseud. 363: »vetera (= iamdudum nota) vaticinamini.« 
Cic. ad Att. VIII/3 »illa vetera omittere«. 

nino defecissent. Contra Munro (p. 167 sqq.), M. Schmidtius 
(in »Fleck. J.-B.« 1880 p. 782), Riesius (p. 220), Baehrensius 
(in comm. ad vv. 7/8), Weberus (p. 105/7) Hoerschel- 
mannus (p. 7/8), H. Mx)nsius (p. 14) censebant illos scrip- 
tores, quippe qui veteres essent, a Malli gustu in tempus ab- 
horruisse. Qua sententia vox »veterum« praecipue premenda 
est. Si autem illam opinionem: Mallio »veteres scriptores« de- 
fuisse, contemplamur , hae moventur dubitationes : cur Catulli 
amicus, si veteribus operibus carebat, novorum libellos ad recre- 
andum animum non adhibuit? An eorum quoque scripta ei 
defuerunt? Qui autem, si hanc sequimur rationem, fieri potuit, 
ut Mallius Catullum »veterum« scriptorum opera se deficere 
certiorem faceret recentiorum operum inopiam neglegens, quam- 
quam CatuUus ipse princeps erat »T(bv v€(OTiQ(ov<<: Neque magis 
cogitari potest Malhum repentiorum scripta fastidivisse atque 
id cum poeta communicavisse. OflFendisset enim tah rusticitate 
CatuUi ingenium neque meritus esset, ut poeta Veronensis, 
quamvis lugeret, benigne per versus responderet (cf Hoer- 
schelmann. p. 7/8). Hae causae ergo priori opinioni repug- 
nant. Sin autem alteram inspicimus, longe probabihor illa esse 
videtur. MalHum enim veteres scriptores non oblectabant, quia 
illorum detrita et obsoleta scripta ei in praesens displicebant. 
Nam qui e morbo gravi corporis aut animi reconvalescunt, fasti- 
dioso et obstinato gustatu sunt, ut modo haec summo cum 
taedio repudient, modo illa ardenti studio captent. Atque mi- 
nime mireris Mallium, Catulli famiiiarem, suae aetatis po^tarum 
ingenio indulsisse. 

Cum igitur hac sententia omnia commode illustrentur, 
non iam dubitari potest, utra causa verisimihor sit. Censeo 
ergo »veterum scriptorum« opera Malli animum ideo non exhi- 
laravisse, quod illum tam antiquorum taedebat. 



k ' 



IV. De versu decimo. 

Huius versus explanatio maximi est momenti, quippe qua 
non nlodo tota fere versuum i — 40 interpretatio constet, sed 
etiam rationes, quae inter vv. 1—40 et 41 — 160 intercedere 
dicuntur, maximam partem exordiantur. 

Rogaverat igitur CatuUum Mallius, ut sibi »m u n e r a e c 
MusarumetVeneris« praeberet. Quae verba commentatores 
non uno modo interpretati sunt. Itaque nos ea contueri et con- 
siderare necesse est. Atque primum quidem si requirimus, quae 

sint »munera Musaru nv , poetarum Graecorum Latinorumque 
locos conferendo intellegimus illa translatione poesin et car- 
mina significari solere. Cf. e. g. (— vd. Harnecker. p. 7; 
Baehrens. comm. ad vv. 9/10; Ellis. comment. p. 322 — ) 
Hor. Ep. 11/ 1/243: »haec Musarum dona« (= carmina); Archil. 
fr. I : xai Movaioyv igaTdv dwQov imatdfievo^ (= artem carmina 
fingendi); Solon 13/51: dllog ^Olvfimddoyv Movaeoyv (kdfie) 
d6)Qa didax^elg (= artem carminum); Alcman fr. 61/28 B: 
TOVTO ddeidv (ifdZv) Movodv ^dei^sv dcjQOV fidxaiQa naQO-ivcJV . . 
(= carmina componere); Theogn. 250: ge nifiipei dykcca 
Movodov dwQa (carmina); id. 1055 — 57 (= carmina). Quibus 
exemplis confirmatur verba »Musarum munera« haudquaquam 
apud poetas omnes bonas artes designare, quibus illae deae 
praesunt, sed ad carmina et poetarum studia sola spectare. 
Itaque pravum esse iudico , si qui- (R a m 1 e r u s ; W e i d e n- 
bachius p. 33 sqq.; Magnus in »Fleck. J.-B.« 1875 P- ^5^^ 
Hoersch. p. 14; Birt. p. 6 et 14) opinantur verbis illis libros 
denotari (cf. Schoell. in »F1. J.-B.« 1880 p. 471). Non enim 
Musae hominibus libros donare traduntur. Ceterum plerique 
eurum, qui illi errori adstipulabantur, »libros carminum« in- 
tellexerunt, veram significationem quodammodo observantes. 

Quod deinde ad »munera Veneris« attinet, po^tae hanc 
deam diio donorum genera tribuentem faciunt. Nam illis ver- 
bis designantur i) venustas atque corporis pulchritudo. Cf. in 
hunc sensum (vd. Harnecker. p. 7/8; Birt. p. 8; Ries. 
p. 220.) Hom. II. III/54 sq. . . rd re dayQ* ^Aq^Qodkfjg, ^ te 
xdfifj t6 re eldo^] Hom. hymn. in Ven. KvTtQoyevfj KviyiQeuav 
deloofiai^ ^ re ^qotoXgi fielhxa dcoQa dLdo)Giv i(p* IfieQTCp de 7tQOGd)7iq); 
Theogn. 1304 Oevyeig^ dlV imfieivov^ ifiol de dldov xdQiv^ oifxivi 
dfjQdv ^^eig KvTiQoyevovg dw^ov ioGTetpdvov; Hor. Carm. IV/io/i: 
(ad Ligurinum) » . . Veneris munenbus potens«. Sed non modo 
lormositas Veneri vindicatur, sed etiam 2) cupido et gaudia 
amoris. De hoc sensu leguntur (cf. Ellis. p. 322) Hom. 
hymn. IV/102 sq. » . . yQfjl Tiakaiyevit ivaklyxiog^ ij re t6xoio 
eiQyfjTai do)QO)v Te cpiXoGTecpdvov ^A(pQodiTfig«\ Hesiod. Scut. 
47 TeQ7i6fievog d6)Q0iGi nokvxQ^dGov ^AcpQodlTfig; Theogn. 1293 
(pevyovG^ lfieQ6evTa ydfiov^ XQ^^^^ ^AcpQodiTfig dcbQa; ibid. 1331' 
ii^eig KvTiQoyevovg dwQOv loGTecpdvov x^i?/^ct)i^; ibid. 1386; 00- 
lon. fr. 26^); Anthol. lat. (Baehr. ed.) 149 v. 13: »com- 
pedibus Venerem, vinclis constringe Lyaeum, Ne te muneribus 
laedat uterque suis«; Maximian. I/163: »Non Veneris, non 
grata mihi sunt munera Bacchi«. Hisce ergo locis »Veneris 
munera« ad corporis voluptates spectant, similiter ac munera 

') cf. de eo pg. 29! 

Bacchi ad vina (Hor. Carm. I/i8/7; IV/i^/26; Ovid. Rem. 803; 
Verg. Georg. III/526; Lygdam. VI/18; Columell. X/4; Auson. 
XVIII/2/153 etc), vel Cereris munera ad fruges (Verg. Georg. 
I/7). Sunt autem, qui (ut Ramlerus; Doeringius p. 139: »cap 
mma, quibus Venus adspirat«; Schulzius diss. 187 1 p 19 
sqq. etc. — cf. pg. 30!) putent illius deae munera carmina 
amatoria esse, cum versu 17 nitantur, in quo legitur »multa 
satis lusi«, quod perperam ad poemata lasciva ludicraque 
pertinere volunt. Sed etsi dea Venus saepius a poetis in- 
vocatur et laudatur, quia materiem carminum praebendo eos 
adiuvet (Ov. A. A. I/30 »coeptis, mater Amoris, ades«; cf. eiusdem 
III/43/sqq., ubi Venerem se artem amandi — sed minime ipsum 
po^ma! — docuisse Naso pronuntiat)i), aut quia scripta dictaque 
venustate exornet ( — ita Gellius XIX/9/7 de rhetore quodam 
dicit eius linguam »nullam dulcedinem Veneris atque Musae« 
habuisse — ), tamen nusquam antiquarum litterarum carmina 
amatoria »Veneris munera« nominantur (cf. Birt. p. 6.). Atque 
nemo adhuc exemplum attulit, quo illa observatio everteretur 
(Birt. suppl. 1890 p. 3). — 

Quid autem coniuncta valeant »munera et Musarum et 
Veneris«, tum demum certe co^^noscere poterimus, si con- 
stituerimus vocabulorum »et — et« significationem. Jam Schoel- 
lius (in »Fleck. J.-B.« 1880 p. 471) monuit particulis illis vim inesse, 
qua partes separarentur atque pro se quaeque ut absoluta sta- 
tueretur. Hanc autem observationem diligenter confirmavit 
Birtius p. 6/7. Multa enim Ciceronis exempla protulit, in 
quibus »ab uno nomine plurativo ( — in v. 10 »munera« — ) 
bini genetivi ( — vel possessivi vel qui subiectum logicum decla- 
rent — ) pendeant voculis »et — et« ita distincti, ut nomen illud 
bis cogitari debeat et separatam ad utrumque genetivum rela- 
tionem habeat«. Lubet autem e Birti argumentis nonnulla 
afFerre: Cic. Verr. II 1/60: »habeo et istius et patris eius 
tabulas omnes« (diversae indicantur tabulae!); pro Flacco 42: 
»epistolis et sororis et matris« (et hae diversae erant); pro 
Cluent. 139 »ut animos et populi Romani et iudicum commove- 
rem«; Philipp. XIII/49: »omnibus et virtutis et fortunae bonis«; 
pro Caecin. 104: »hominem cognitum multis signis et virtutis 
et humanitatis«. Contra quod ii, qui »munera et Musarum et 
Veneris« non diversa munera esse censebant, sed his verbis de 



*) Propriis de causis Lucretius poematis sui initio Venerem 
appellat (v. 24 sqq.): »te sociam studeo scribendis versibus esse . .« Nam 
cum Venus gentis Memmiae, cuius proli opus dedicavit, fautrix esset, eam 
ipsam grandibus verbis omnium rerum, quarum naturam descripturus «rat, 
auctorem celebravit. 

eisdem donis duas condiciones referri: eorura ut Venerem ita 
Musas auctores fuisse, nullum locum aflferre potuerunt, quo ip- 
sorum opinioni fundamentum iaceretur. Quae enim ad v. lo 
protulit Kiesius in p. 220 (Hor. Carm. I/i/i sq.: »Maecenas . . 
et praesidium et dulce decus meum« ; O v. Met. III/266 et VI/524), 
ad talem constructionem , qualis in illo versu CatuUi proposita 
est qualemque B i r t i u s tractavit , non pertinent ideoque inu- 
tilia sunt. 

Pro certo igitur nobis habendum est in versu decimo car- 
minis LXVIII »munera Veneris« et »munera Musarum« distin- 
guenda esse (cf. Birt. p. 7; Skutsch. in »Rh. Mus.« 1892 
p. 146). Loquendi enim usu ad hanc explanationem addu- 
cimur. 

Sed alia etiam causa exstat, cur illa munera separa- 
tim percipere malim. Nam versibus 5—8 duas malas Malli 
condiciones describi vidimus, quibus se vexari ille cum Ca- 
tullo communicaverat : i) sibi simul cum Venere somnum 
deesse et 2) levandis insomnii cruciatibus apta po^tarum opera 
non praesto esse. Atque cum neminem fugiat versum de- 
cimum illa verba respicere, quia voces summam sententiarum 
continentes (»Venus« 5 — »Musae« 7 — »Musarum« 10 — »Ve- 
neris« 10) per chiasmum gravitur repetuntur (cf. Schulzii diss. 
p. 18 sq^.; Hoerschelm. pg. 8 et 17; Thomas. comm. ad 
V. 10; bkutschium 1. c. p. 146), necesse est illis duabus 
inopiis binas amici preces respondere. Nam etsi fieri 
potuisse concedas, ut CatuUus, si vellet, duobus amici optatis 
uno officio satisfaceret, tamen in illo versu, ubi, quae Mallius 
petiverit levamina, indicatur, secundum diversas aerumnas (5/6 
et 7/8) diversas preces enumeratum iri exspectandum est (cf. 
Hoerschelm. p. 19.) 

Quamobrem minime mihi placent iudicia eorum, qui »munera 
Musarum et Veneris« unius generis res significare in animum 
induxerunt. Plurimi quidem, qui hanc inierant rationem, illa 
»munera« carmen vel carmina amatoria esse Catulli ipsius cen- 
sebant, cum formam poeticam Musis, argumenta erotica autem 
Veneri vindicarent. Invenitur autem huiusmodi interpretatio apud 
Vulpium (p. 388), Santenium (ad. v. 10), Hauptium (Belger. 
p. 247), Schwabium (»Q. C.«p. 124), Westphalium (p. 69/70)^), 



*) Schulzius (in diss. 1871 p. 18 sqQ') dicit Westphalium 
»munera Veneris* versus amatorios ipsius Catulli esse velle, »mun. 
Musarum« autem libros ex eius bibliotheca. Quod falsum, quia lucide 
W. discemit: i) v. 10: >mim. et Mus. et Ven.« = »ein kOstliches Gedicht 
erotischen InhaUes«; 2) v. 33 — 36, quibus libros a CatuUo peti putat. cf. 
cap. V! 

Gruppium (p. 503 sq.), Ellisium (in comm. p. 322 ad v. 10: 
»by sending him a poem . ., treating of some subject connected 
with love . .«)!), Munronem (p. 1*^1 sq.), Riesium (p. 220), 
Hermem (pr. 1889 p. 3/4), Schanzium (»R. L. G.«I. p. 150 sq.), 
Weberum (*Q. Cl.« p. 107), Palmerum (1. c. p. 347). 
In hunc errorem stabiliendum autem aflferebatur Anacreontis 
fr. 94: 0() (fiXio)^ ds TtQrjTfjQi naqa nHq) oivoTiordCoyv velxea xal 
7i6kE(iov daxQvdevra kiyei — l^AA datii; MovGsayv ts xal dyka& 
dcjQ^ ^A(pQodiTri<^ avfifilaycjv iQar^^s fivyjaxerai sig)Qoai^vris. Sed 
hic locus, qui aperte de carminibus amatoriis agit, a versus de- 
cimi verbis valae diflfert. Apud Catullum enim nusquam mi- 
scendi sententia invenitur, quam lucide Anacreon demonstrat 
aeque atque in Anthol. Plan. 310/8 legitur de Sapphone : Movaa 
KvTiQldi fiiyvv/iivri, quae verba in eundem fere sensum intelle- 
genda sunt. Ipsis enim vocibus ^dejQ '*A(pQodkri^« amores peracti 
vel viva canentis cupido designantur, verbis »Movai(t)v ()woa« 
autem ars carmina contexendi; quorum »mixtura« nil aliud efnci 
potest nisi carmina amatoria. In illis Anacreontis versibus ergo 
ipsa cogitatio libidinosa intercurrit, quam prorsus abesse dicit 
Harneckerus (p. 8). Quia autem in versu decimo cs. LXVIII 
illud »fiiyvijvai<< non modo non indicatur, sed etiam voculis »et — 
et« partes discernentibus prorsus excluditur, illa Anacreontis 
sententia ei non potest adaptari. Haud secus deinde de illo 
exemplo, quod Riesius in pg. 220 attulit, iudico: Sol. fr. 26 
»iQya ds KvnQoysvovg . . . xal Movai(ov^ & tld^a^ dvdQdaiv siq)Qoavvag*, 
Hunc quidem in modum ille verba exscripsit; sed totus locus 
is est: »iQya ds Kvtcq. vvv fioi (plija xal Jioviaov xal Movaio)v^ 
d zlxhia^ dvdQ. si(pQ.« Media autem parte, quam Riesius silen- 
tio praeteriit, uniuscuiusque verbi notio clare definitur. Nam 
cum »SQya Jiovvaov<^ comissationes et compotationes sint, »iQya 
Kv7iQoysvovi;« amores lascivos esse, »Movai(i)v SQya« autem car- 
mina manifestum est. Haec tria sibi cordi esse Solo pronun- 
tiat. Itaque nequaquam licet »lQya KvTiQoysvovg . . xal Movai(j)v« 
in unam sententiam coniungere, non magis quam illa verba 
vertere: »Dichtung und Anmut« (cf Riesium 1. c). Ad cor- 
poris enim voluptates Solonis verba praecipue spectant, atque 
libidinosa gaudia, quod attinet ad »lQya KvjiQoysvovg xai Jiovi^aov«, 
significata sunt 

Praeter illam autem H a u p t i i aliorumque opinionem etiam 
altera refellenda est, qua M. Schmidtius in »Fleck. J.-B.« 1880 
p. 782/3 etBaehrensius (»Fleck. J.-B.« 1877 p. 409 et in comm. 
ad V. 10) »munera et M. et V.« unius rei aenotationem esse 

*) Alteram quoque admittit declarationem »mun. Mus.« = poemata, 
»mun. Ven.« = amores esse. Cf. pg. 33! 

demonstraverunt. Cum enim disiunctivam vocabulorum »et — et« 
vim non ignorarent, ita illa verba explicaverunt, ut »mun. et 
M. et V.« unum carmen, quod et doctum et amatorium esset, 
i. e. elegiam, designare vellent. Sed primum illos viros doc- 
tos fugit Catullum de »muneribus« loqui, unde complura 
Mallium a po^ta petivisse elucet. Quid deinde uno carmine 
elegiaco amico opus erat, qui veris Veneris gaudiis aeque indi- 
gebat ac scriptis legendis? Denique verba »Musarum munera» 
doctrinae cogitationem minime continere infra explanabo (cf 

Pg- 3^!) 

Tenendum igitur utique est in v. lo »munera Musarum« 
diversa esse atque »Veneris munera«. Quare, quid sibi velit 
utraque vox, separatim nobis considerandum est. 

Sed eorum doctorum, qui verum sectabantur munerum 
illorum duo genera definita esse accipientes, nonnulli ad per- 
versa aberraverunt, cum in hanc vel illam vocem falsas in- 
ferrent sententias. — In quibus numerandi sunt, qui statue- 
runt »munera Veneris« carmina amatoria esse, »munera Musa- 
rum« carmina docta, vel ad Graecorum exemplum composita 
(cf. Kiessling. p. 15; Schoell. 1. c. p. 471; Web. p. iio 
sq.; Harn. p. 7/8) vel ex eis prorsus expressa (Schulzius 
in diss. p. 18 sqq.; comprobat hoc etiam Magnus in »Fleck. 
J.-B.« 1877 P- 416). Qui autem hanc explicationis rationem 
secuti sunt (praeter supra nominatos Doeringius p. 139; 
F. Hermes pr. 1888 p. 12; Benoist.-Thomas. ad v. 10) 
in ipso Catulli libello parvarum nugarum^) et magnorum 
carminum doctorum distmctionem reperiri recordati sunt (cf 
Harn. p. 9: »Charakteristik der catuUischen Muse«). Atque 
poetam docta carmina sola digna habuisse, quae Musis vindi- 
caret, demonstrare studebant tertio cs. LXV versu »nec potis 
est dulcis musarum expromere fetus Mens animi«, quae verba 
ad po^mata docta referenda esse opinabantur. Etsi autem con- 
cedo in illo carmine obvium esse, ut doctos intellegas versus, 
cum legatur in v. 2 »sevocat a doctis . . virginibus« et in v. 16 
»carmina Battiadae«, tamen negandum esse puto verba »Mu- 
sarum fetus« ad docta tantum carmina pertinere. Sed in 
universum carmina hac translatione designantur (cf Riesium 

E 198). Quid enim absurdius esset, quam si Catullus in c. 
XVJII diceret se dolore impediri, ne »Musarum fetus expro- 
meret«, i. e. docta componeret carmina? Levia sciHcet et lu- 
dicra po^mata, quamvis doleret, fingere potis erat! Nonnun- 



^) ipse CatuUus ita nominavit in c. I/4; alibi »versiculos< (XVI/3 et 6) 
-et »ineptias« (c. XlVb/i) appellat. 

quam quidem tum aetatis Musae a po^tis »doctae« nominabantur 
(cf. Cat. XV/2; XXXV/17; Lygd. IV/45), quia saepissime rebus 
mythologicis et artificialibus operam dare videbantur; sed quis 
est, qui inde concludat Musas, cum »doctae« habitae sint, 
nil canere nisi docta artificiosaque carmina? Nonne omnia 
po^mata, et leves amoris versiculi et graves obscuraeque ele- 
giae, Musarum »fetus« sunt? Itaque plane errat, quicumque 
Musas doctorum po^matum tantum auctores intellegendas esse 
vult, velut Doeringius, qui »munera Musarum« carmina esse 
dicit, quibus Musae adspirent (p. 139), i. e. docta, »munera Ve- 
neris« autem carmina, quibus Venus adspiret, i. e. amatoria. 
Venerem enim ipsam carmina amatoria non donare supra iam 
expjlicavi (cf. pg. 27). Perversum igitur etiam est, quod Be- 
noistius-Thomasius proponit : »mun. Veneris« carmina esse, 
quibus illa dea venustatem praebuerit (in comm. ad v. 10.). 
Praeterea, quod iam indicavi, omnibus opinionibus, quibus duo 
diversa carminum genera distinguuntur, amicum (cf. v. 5/6) 
veros amoris fructus desideravisse neglegitur (vd. pg. 30). 
Quare non licet, quod fecerunt A. Weisius (pr. 18^ p. 9), 
Birtius(p.6/9), Magnus (in»Fleck. J.-B.« 1875 p. 851), Weiden- 
bachius (p. 36 sqq.), »munera Veneris« ipsius Catulli car- 
mina esse statuere sequentiaque »munera Musarum« in sensum 
aliorum librorum e bibliotheca poetae parandorum interpretari. 

Nam praeterquam quod plerique illorum virorum a prava 
opinione Mallium (vv. 7/8) veteres scriptores desideravisse (cf. 
pg. 25), profecti sunt, etiam mirum esse videtur Catulli car- 
mina simpliciter »munera Veneris« nominari atque ita Musarum 
gratiae, qua aliorum po^mata condonantur, expertia esse dici. 
Num Catullus nil nisi argumenta amatoria lascivaque tractavit? 
Num Musas ei propitias fuisse negamus? 

Si denique omnia, quae ex hac dissertatione elucebant, 
coUegimus, hic est eventus: Malli preces, quas Catullus 
versu decimo indicat, vice versa ad inopias in vv. 5/6 et 7/8 
descriptas referendae sunt. Petiit ergo amicus primum »munera 
Musarum«, i. e. in universum po^mata, quibus insomnii labores 
levaret. Qualia autem rogaverit carmina, ex eo enucleandum 
est, quod »veteres« scriptores sibi taedio esse dixerat Mallius. 
Voluit igitur certe novorum scriptorum opera. Sed dubitari 
potest, utrum ipsius Catulli carmina (ita Harn. p. ^) an alio- 
rum intellegenda sint. Ita autem de hac causa ratiocinor: cum 
a poeta clarissimo nova poemata posceret Mallius, eius ipsius 
opera inprimis flagitare debuit, nisi oflFensionem praebere voluit. 
Amicus igitur a CatuUo praecipue quae ipse ille recens com- 
posuisset carmina, rogavisse videtur. Sed verisimile est Mallium 
non modo Catulli, sed etiam aliorum »v€a)riQo)v« scripta optavisse. 

Optimo iure enim Hoerschelmannus (p. 14) monuit diutino 
Malli insomnio solius Catulli po^matibus satisfieri non potuisse. 
Erravit autem, cum inde concluderet Mallium in epistolio inpri- 
mis aliorum po^tarum recentiorum libros voluisse. Urbane 
enim ipsius poetae, quem adiit, nova opera debuit rogare. Atque 
praeter ea illi licuit a Catullo po^mata aliena petere, quia po^ta 
Veronensis multis aliis »Euphorionis cantoribus« amicus erat. 
Hunc fere in modum iam Parthenius verba »munera Musa- 
rum« interpretatus esse videtur, cum ea pro »carminibus Ca- 
tuUi et libris ex eius bibliotheca« usurpata esse censeret. 

Nonnulli aut6m opinati sunt Mallium, cum »mun. Mus.« 
peteret, id egisse, ut Catullus sibi ipsi proprios versus novos 
componeret. Quod maxime dubium esse puto, quia ille a po^ta, 
si celeri solamine praesentis miseriae opus erat, flagitare non 
potuit, ut subito numerum carminum, quanto ad pervigilias re- 
creandas indigebat amicus, componeret. Ineptum insolensque 
«iusmodi optatum fuisset. — Sed mihi liquet Mallium, ut Ca- 
tullus, quae prompta haberet carmina nuper composita, sibi 
mitteret studuisse. — 

Qui deinde Catullus amico »Veneris munera« praebere 
potuit? Amoris quidem gaudia quin his verbis denotata sint, 
dubitari non potest, quia altera »venustatis« notio (cf. p. 26) 
ad hunc locum non est accommodata. 

» 

Et illis, qui versibus 5/6 amissam Malli amicam tradi pu- 
tabant, obvia erat sententia CatuUum Mallio ita amoris gaudia 
praebere debuisse, ut novam ei amatam compararet (cf. Skutsch. 
in »Rh. Mus.« XXXXVII p. 146 ann.) Quam opinionem Bir- 
tius (p. 12) falsa versuum 27 sqq. explicatione seductus (cf. 
Cap. V) eo detorsit, ut Catullum magnificum lenonem fin- 
geret, qui non modo Mallio, sed etiam omnibus Veronensium 
iuvenibus bella scortilla ex urbe Roma mittere soleret. Birtii 
autem existimatio mihi confestim refutanda esse videtur. Nam 
etsi Catullum leviorem iuvenem fuisse scimus, quales multi 
illius aetatis erant, tamen nullo modo^) statuere possumus eum 
puellarum mercatum tam ingentem et multiplicem instituisse 
(cf- Sonnyum in »Woch. f. kl. Ph.« VIII p. 53 sq.), cuius simi- 
lem illis temporibus extitisse haud scio an nemo demonstrare 
possit. — Sed ne unum quidem scortum ut sibi transmitteret 
CatuUus, amicus flagitare potuit, quia illum Veronae, in oppido 
moroso severoque (vv. 27 sqq.) versari sciebat. Unde enim 
Veronae puellam parare ille quivit? 



^) nam c. C, quod ad probandam sententiam affert Birtius, nihil 
est, quia nemo adhuc eius argumenta ratione indubitata illustrare potuit. 

Quare alii facetius »munera Veneris« ita interpretati sunt, 
ut poetam proponerent amico meretriculam aliquam com- 
mendare debuisse (velut Ellis. in comm. ad v. 9/10 p. 322; 
inclinant ad hanc opinionem Magnus in »Z. f. d. G.-W.« 1878 
p. 496 annot. et Monsius p. n). Sed hoc quoque dubitationes 
moventur. Fac enim CatuUum pro amico litteras ad meretricem 
illius ipsius oppidi, in quo Mallius versabatur ( — neque is 
Romae erat! ci. p. 47 — ), dedisse: inde animum inducimus 
CatuIIo illius oppidi puellas optime notas fuisse, q[uod incredibile 
censeas, cum po^ta Malli »hospes« (v. 12) fuerit atque in eius 
patria raro moratus esse videatur. Aut fac CatuIIum Romam 
scripsisse ad huius urbis puellam quandam, ut Mallio amica 
fieret, qui alibi domicilium habebat: tale officium longius vides 
fuisse, quam quod Mallio usui esse posset. Ceterum, si CatuIIus 
amicam commendare debuit, non intellegitur, cur CatuUus tam 
diligenter sibi ipsi amoris studia in praesens tempus non 
placere profiteatur (cf. vv. 15 — 32), cum facillime, quamvis tristis 
esset, Mallio amicam per litteras commendare posset, ita, ut 
ipse ab eiusmodi lusibus tum procul abesset (H a r n. p. 7 ; 
Hoersch. p. 9). 

Hoerschelmannus denique, qui, quamquam libidinosum 
sensum illius »munera Veneris« bene observabat, tamen Doe- 
ringii etc. opinioni illa verba ad carmina amatoria spectare 
inhaerebat, statuit (p. 11) Mallium a CatuIIo rogavisse, ut 
eorum munerum, quae ipsi^) Venus donaret, se participem 
faceret ita, ut ipse novos amores susciperet eorumque 
narrationem mitteret. Sed puto eiusmodi solamen serius 
Mallio venturum fuisse, si CatuIIus primum ipse amores peragere, 
tum etiam describere debuit! Neque haec artificiosa cogitatio 
ipsis verbis apta est. Nam si »munera Veneris« amores 
(JatuIIi sunt, de eorum descriptione petita nihil indicatum in- 
venitur; sin autem illae voces amorum descriptionem — po^- 
ticam nimirum — designant, idem error exsistit, quem iam re- 
fellimus : »munera Veneris« carmina amatoria esse ^). Praeterea 
H. ipse (p. 11) concedit tali munere, quale ipse intellexit, Ca- 
tullum Mallio ea, quae vere optaverat, amoris gaudia ipsa atque 
una cum eis somnum (vv. 5/6), tribuere non potuisse. 

Sed quamquam H. hoc artificio (cf. Skutsch. in »Rh. Mus.« 
1892 p. 146) a recta via aberravit, tamen in p. 9 et 10 unum 



*) Alii commentatores Catullum »munerum Veneris«, quae hominibus 
iieri possunt, Mallio conciliatorem esse debuisse proponebant. 

■) Dicit CatuUum, ut Ovidius amorum suorum descriptionem breviter 
»Amores« appellaverit, ita suorum gaudiorum narrationes compendiose 
»munera Veneris« dicere potuisse. 

3 

bene demonstravit : Catullum, cum in vv. 15 — 32 omne amoris 
studium ( — ita illum locum interpretandum esse infra explicabo 
cf. p. 44 — ) se abhorrere diceret (cf. Birt. p. 5/6), a Mallio 
quodammodo excitatum esse, ut ipse amoris gaudiis se 
daret. Atque si recordamur illam priorem amici inopiam 
(vv. 5/6) et conferimus inprimis vv. 27—36, certa luce omnes 
condiciones illustrare possumus. Ita enim ratiocinandum esse 
puto: Mallius somnum capere non potuit, quia Veneris, qua 
illum adducere licuit, gaudiorum propter animi demissionem 
eum taedebat, idque malum Catullo amico questus est. Voluit 
ergo poetam sibi illarum voluptatum cupidinem denuo incitare. 
Itaque, quod versibus 27 — 30 apparet, Mallius po^tae crimini dat, 
quud Veronae, ubi mores severiores sint, quam qui homini 
elegantiori conveniant, tamdiu remaneat^). Optabat igitur, ut 
CatuIIus Verona discederet. Sin autem hoc inventum coniungi- 
mus cum illa Malli prece, concludere licet, qua ratione Mallius 
a CatuIIo »munera Veneris« petiverit. Cupiverat enim CatuIIum 
Verona ad se venire atque secum amores somniferos suscipere, 
quos solus subire non potuit dolore profligatus. Jam Parthe- 
nius vera cum falsis miscendo hanc declarationem adumbra- 
visse videtur, cum duo Malli petita fuisse diceret, quorum »unum 
erat carminum et librorum, alterum, ut Romam (?) rediret« (cf. 
Hoersch. p. 10 et Sonnyum in »Wochschr. f. kl. Phil.« VIII 

P- 53/40- 

Si denique huic de »muneribus Veneris« opinioni alteram 

de »muneribus Musarum« propositam asserimus, hoc effici vide- 

mus: Mallius CatuUo scripserat, i) ut novorum amo- 

rum suscipiendorum causa ad se veniret, 2) se- 

cumque afferret (cf, v. 40 />deferrem«!) recentia car- 

mina ipsius aliorumque. 

Cui aliquis opponere possit Mallium, cum Veneris munera 
petivisset, quibus somnuin adducere posset, non iam necesse 
habuisse, insomniis quoque consulendo po^mata oblectantia 
quaerere. Sed oppressus Malli animus respiciendus est. Po- 
tius enim duo medicamina poposcit, ut certa esset sanatio. Quid 
porro verisimilius est, quam Mallium, cum CatuIIo scriberet, ut 
^d se veniret, praeterea oravisse, ut amicus nova ipsius po^mata 
secum apportaret? 

Hunc ergo in sensum CatuIIus versu decimo pronuntiat 
Mallium »munera et Musarum et Veneris«, i. e. carmina et gaudia 
amoris, a se rogavisse. 



') cf. p. 43 1 

V. De CatuUi respoiisis. 

Catullus, postquam versu decimo duo munera prorsus 
diversa amicum poposcisse pronuntiavit , de eis respondere 
incipit. Atque eum, quae Mallius requisiverat, aut omnino aut 
ex parte recusaturum esse ex ipsa coniunctione initii adversa- 
tiva (v. II »sed«) apparet. Sed poSta, priusquam »munera et 
Musarum et Veneris« singulatim pro se quaeque tractat, a prin- 
cipio (vv. II — 14) in universum miserarum ipsius condicionum, 
quibus »dona beata« dare prohibeatur, excusationem praeparat. 
Verum hunc locum tum demum recte intellegere poterimus, 
cum versus 15 — 36 satis illustraverimus. Cf. hs. cap. finem! 

Itaque a versibus 15—32 rite coepturi videmur. Quos 
equidem praecipue ad neganda »munera Veneris« per- 
tinere censeo. Querens enim CatuUus dicit se aetatis vere^) 
ipso satis multa »lusisse«. De qua voce docti plane dissen- 
serunt, cum hi (Ellisius in comm, p. 323 ad v. 17 aliique) 
eam ad lusus amatorios referendam esse arbitrarentur, illi 
(inde a Vulpio p. 389/90 plerique, novissime Weberus 
p. 109 et H. Monsius p. 14) ad carmina ludicra erotici 
coloris. 

Sed si CatuUi sermonem respicimus, neque unam neque 
alteram notionem nudae voci »ludendi« tribuendam esse videmus. 
Poeta enim hoc verbo sollemniter planam latamque sententiam 
ludibria faciendi denotat. Quale autem ludorum genus in- 
tellegendum sit, singulis locis aut voce explanatoria aut ad- 
haerentium partium argumentis definitur. Velut in carmine 
L/2 »multum lusimus« continuo sequentibus »in meis tabellis 
illustratur aeque atque in eiusdem po^matis versu quinto »lude- 
bat« enuntiato praecedenti »scribens versiculos utei^que nostrum 
declaratum est (cf. Birt. p. 6). Quare iniuria id sibi vindicant 
exemplum, qui in hoc carminis LXVIII versu »ludere« idem, 



« 



« 



*) Riesius in comm. p. 221 (cf. prol. VII et XIX) opinionem pro- 
tulit vv. 15 — 17 ad unum adolescentiae momentum, sextum vel septimum 
decimum vitae annum, quo pueri togam praetextam deponere solebant, 
spectare atque inde sequi fratrem haud multo post septimum decimum 
CatuUi annum mortuum esse. Itaque etiam c. LXVIII a Catullo admodum 
iuvene compositum esse. Sed Harneckerus (in »Fleck. J.-B.« 1884 
p. 770 sqq.) demonstravit vocem »primum«j quam Riesius neglexerat, et 
sequentem versum explicativum (v. 16): »iocundum cum aetas florida ver 
ageret« indicare non de uno anno, s^d de longo spatio, de tota adolescentia, 
illa verba agere, quam Catullus ut iam remotam respicere videtur (cf. 
B* S c h m i d t. in prol. XXIV). Nam »tempore, quo primum* = »ubi primum« 
est, ut efficiatur sententia : » J a m prima adulescentia (et inde ab ea porro I) 
lusi« (cf. et Magnum in »J.-Ber.« 1887/II p. 156, Weber. p. 108.). 

3* 

quod »carmina ludicra pangere« esse volunt (ita Schoellius 
p. 471 Schulziusque diss. p. 18 sqq., Riesius p. 222, Her- 
mes in »Wochschr. f. kl. rhil.« lA p. i6j5/7). Simili autem 
modo in Ov. Trist. I/9/61 : »Scis vetus hoc iuveni lusum mihi 
carmen« vaga vox »ludendi« clare circumscribitur et in Mart. Ep. 
I/103/1: »Quaecunque lusi..« bibliopolae mentione facta (v. 6), 
quid intellegere debeamus, indicatur. Longius explanatio repe- 
tenda est in Mart. Ep. IX/26/10: »lascivum iuvenis cum tibi 
lusit opus« et in Ovid. Trist. V/1/7: »Integer et laetus laeta et 
iuvenalia Iusi«; sed illic »carminibus« (v. i) et »parva Musa« 
(v. 5) praemonstrata, hic »flebili carmine« opposito omnis du- 
bitatio removetur. Cf. etiam Culicis initium: »Lusimus, Octavi, 
gracili modiilante Thalia«. Porro in ipsius CatuIIi cc. LXI/211; 
XVII/17; LXVIII/156 e relatione sententiarum vocem »Iudendi« 
ad Venerea pertinere satis elucet. In c. LXI/232 denique illud 
»lusimus satis« minime, ut Riesius (p. 130) proposuit, a po^ta 
de carmine finito dicitur, sed e sententia comitum agminis ad 
deductioqis ludos festivos, quales priores carminis versus de- 
pinxerant (— velut iocatio Fescennina, nucum sparsio — ), 
finitos spectat. Etiam carmen nuptiale ( — una cum aliis ritibus — ) 
voce »Iudendi«, quae hoc loco vere vago sensu percipienda est, 
attingi neminem fallit. Nonne autem in septimo decimo quoque 
versu cs. LXVIII aliqua vocis »ludendi« declaratio statuenda 
est? Immo vero; nam continuo^) sequitur: »non est dea nescia 
nostri, quae dulcem curis miscet amaritiem« ^), quibus verbis 

*) Praeterea hic Martialis versus a praecedente : »Ipse tuas etiam 
veritus Nero dicitur aures« pendet. 

*) Weberus (p. 109) ob id ipsum, ut vocem »lusi« ad carmina 
lasciva referre posset, inter verba »lusi« et »non est dea etc.« gravem 
interpunctionem immittere voluit. 

') Sententia quidem huius versus clara est saepiusque apud scriptores 
antiquos invenitur (— exemplis a Riesio p. 222 enumeratis addo Apul. II/io: 
»dulce et amarum gustulum«). Sed vox »c u r i s« iure complunbus iam 
oflfensioni erat (a Gruppio in »Minoe« p. 504 sq.). Sive dativum (ut Ellisius 
in comm. ad v. 18: »she, who mingles with her sorrows a honey-gall« aut 
Weisius in pr. 1863 p. 7; »Venus, welche unter die Sorgen des Lebens 
das BittersGss der Liebe mischt«) sive ablativum esse vis (hoc prompsit 
Kiesslingius p. 19: »dulcis amorum amarities curarum admixtione emci- 
tur«), utique explanatio artificiosissima efficitur. Itaque »curis«, quod e 
Catulli carmine LXIV/95, ubi in similem sensum legitur: »sancte puer, 
curis hominum qui gaudia misces«, falso translatum esse videtur, emen- 
datione mutandum esse puto. Sed Baehrensii (in comm. ad v. 18: 
»vitis«; cf. iudicium B. Schmidtii in »Jen. Litt.-Z.« 1878^.211) et Her- 
mis (pr. 1888 p. 13: »musis«) coniecturae illepidae sunt. Equidem, cum 
censeam legendum esse, cui illam dulcamaris mixturam praebeat Venus, 
proponam: »pueris«, quod respondeat voci »hominum« in c. LXIV/95. 
Adolescentes autem non semel CatuUus »pueros« appellavit, cf. XII/9; 
XXXXV/ii; LXXVIII/4; LXII/47. 

Venus designatur, de cuius filio in c. LXIV idem fere pro- 
nuntiatur (cf. et Cir. 242: »non est Amathusia nostri tam rudis« 
quae plane imitatio Catulli est). Quia autem illud »multa satis 
lusi« artissime cum sequentibus coniunctum est, cum haec sine 
ulla coniunctionis copula adiecta sint, vocem »ludendi« Veneris 
mentione in certum sensum definitam esse constat. Atque ut 
illius deae »munera« non carmina amatoria, sed amoris gaudia 
intellegenda esse vidimus, ita hoc loco ludos, qui ad deam 
»dulce amaro miscentem« pertinent, minime po^tica ludibria 
amores canentium, sed veras res Venereas esse illa ipsa imagine, 

Sua Venus denotatur, discimus^). Haupti i^itur versioni (cf. 
ielg. p. 247):.»von friiher Jugend an habe ich viele Liebes- 
gedichte gedichtet* non assentior. Nam Catullus, ex quo 
togam candidam induisset, se gaudia doloresque amoris subiisse 
vv. 15 — 18 perhibet neq^ue aliud quidquam. — Atque hoc 
Veneris »studium« fratris morte exstinctum esse Catullus a 
V. 19 profitetur. Ne autem vocem »studii<' ad po^tica opera 
spectare putaveris, quod nonnulli »carminum« subdendorum 
gratia fecerunt (Weisius pr. 1863 p. 5, Benoistius-Tho- 
masius ad v. 17, Munro p. 168 sq.)! Nam hoc substantivo 
ipso quaelibet animi directio adumbrari potest: ita in Ter. 
Adelph. V. 41 de alterius fratris indole dicitur: »dissimili is studio 
est«, cf, Verg. Aen. II/39: »scinditur . . studia in contraria vol- 
gus«; Cic. pro Cael. 46: »studia delectationis : ludus iocus 
convivium«; apud Horatium in Sat. II/2/12: studium pilae 
legitur, in Sat. II/5/80 etiam »iuventus . . Veneris studiosa« (!), 
cf Claudian. Rapt. Proserp. III/412 sq. »studia , . procorum«. — 
Non ergo dubitari potest, q^uin Catullus pronuntiare voluerit 
ipsius studia amoris fratris morte obiisse, praesertim cum 
vocula »hoc« illa verba arte cum praecedentibus versibus 15—18 
coniungat. Cum autem CatuUus recentem dolorem memoraret, 
ita commovebatur , ut in lacrimando fratre a v. 20 usque ad 
V. 24 sententiarum digressionem institueret. Quae ab illa 
de rebus venereis parte (vv. 15—19) omnino aliena et abhorrens 
est. Cave ergo, ne voces »mea fregisti commoda« et »omnia 
^audia nostra, quae tuus . . altus alebat amor« ad amoris gaudia 
in vv. 15 — 19 commemorata referas, quod fecit Skutschius 
in »Rhein. Mus.« 1892 p. 147 (cf ad hoc F. Hermem in »WoGh- 
schr. f. kl. Phil.« IX p. 166/7). Immo ex tali errore oriatur, ut 
aliquis fratrem antea CatuUo ducem conciliatoremque amorum 
fuisse concludat, quo mortuo nunc »omnia« CatuIIi »gaudia, 
quae . . . etc.«, i. e. amores et licentia, interissent. Quod est 



*) Errat igitur H. Monsius, qui hoc loco dubiam vocem »lu- 
dendi* esse vult (p. 18 . 

perversissimum, cum vv. 20 — 24, secreti a praecedentibus et a 
sequentibus, verbis nimis fortasse lamentantibus demissionem de- 
sperationemque Catulli in universum depingant, quod confirmatur 
versu 24: »tecum una tota est nostra sepulta domus« longe a 
sententiis amorum remoto. Hac autem causa natum est, ut 
poSta partem de »Veneris muneribus« agentem, quae illa di- 
gressione interrupta esset, denuo versibus 25/26 recipere^) 
cogatur, qui non modo argumentis, sed etiam partim verbis 
simillimi sunt versuum 19/20 (»hoc-haec; totum-tota; stu- 
dium-studia«). Erant autem, qui propter numerum plurativum 
»studia« in v. 26 praeter »Veneris studium« etiam »Musarum 
studium« intellegendum esse animum inducerent secundum bi- 
partitionem in v. 10 repertam. Sed cum neque in versibus 
praecedentibus neque in sequentibus (vv. 27—30) — quibus, 
quod infra explicabo, tale sententiarum turbamentum omnino 
excluditur — usquam Musarum vel poesis cogitatio intercurrat, 
fieri non potest, quin illa opinio repudietur. Veneris gaudia 
autem in vv. 25/26 intellegenda esse etiam verbis additis »atque 
omnes delicias animi« apparet, cum vox »deliciarum« apud 
CatuIIum inprimis ad lascivas voluptates spectet: cf. c. LXXIV/2; 
XLV/24; XXXII/2; VI /i (Skutschius 1. c. p. 147 annot; 
Birtius p. 10; Weberus p. 112; cf. etiam A. Weisium 
pr. 1869 p. 14). Verum minime licet verba illa ita disiungere, 
ut »haec studia« carminum studia esse perhibeatur (Munro 
p. 168 sq., Weberus I. c), »delicias« autem amoris gaudia 
(Baehrens. ad v. 25/6). Nam copula »atque« indicatur vocem 
»deliciarum« etiam illa »studia« amplecti, cum haec illarum tam- 
guam pars sint. Tenendum igitur est voce »studia« idem signi- 
ncari atque voce »studium« in v. 19. Pluralem autem numerum 
ad unam propensionem solam denotandam in usu esse Birtius 
(in p. 10) exemplis stabilivit. Ne autem minima remaneat 
dubitatio, verene »haec studia« in v. 26 ad amorem spectent, 
versuum sequentium 27—30 contemplatione efficitur. Quo enun- 
tiato voce »quare« versui 26 addito optime demonstratur, quam 
ineptum sit, inter seriem sententiarum firme contextarum, quae 
omnes sine exceptione ad illa »munera Veneris« pertinent, »car- 
minum« emblema intericere. Nemo enim dicat bonum argumen- 
torum connexum praeberi ex. gr. eo, quod M. Schmidtius (in 
»FIeck. J.-B« 1880 p. 783) proposuit: »mit erotischer Poesie 
habe er nichts zu thun; Verona sei fur ihn der rechte Ort«. 
Verum versibus 27—30 simplex ordo sententiarum ad amores 



*) Neque necesse est nos hanc repetitionem per imitationem Ale- 
xandrinorum consulto institutam esse dicere, ut P. Weidenbachius fecit 
in diss p. 33 sq., cum potius ipso rerum ordine declarari possit. 

spectantium, quem improvisa alienarum rerum commemoratione 
interrumpere non licet, graviter finitur. Hunc ergo in modum 
conturbatio argumentorum vitatur atque optime partes alia ad 
aliam adaptantur. Priusquam autem summam versuum 15—32 
referamus, versus 27—30 plane illustrare opus est. 

Quorum duae interpretationes inde ab initio sexti decimi 
saeculi exstant, ^ usque ad hunc diem aeque florentes. Altera a 
Palladio (ed. 1500) inventa est, qui illis versibus CatuUi 
amatae ( — quamLesbiam fuisse iam Vulpius p. 391 arbitra- 
tus est — ) perfidiam tradi putavit, cum verba ita construe- 
ret : »Veronae esse turpe CatuIio[e] (»est« scil.), quia hic (Romae !) 
quivis de meliore nota in cubili (a te) deserto frigida membra 
tepefa[e]cit«. Nam, ut postea Santenius ad v. 27, Froeli- 
chius (in »Abh. d. bay. Acad.« V/3/263), Ellisius (in comm. p. 
324 ad V. 27), Munro (p. 170 sq.), Thomasius (ad v. 27), hanc 
totam partem a Catullo per orationem directam e Malli epistola 
excerptam esse putavit. At Vulpius, qui ceterum Palladium 
secutus est, (p. 391) solum enuntiatum causale »quod 
hic — cubili« oratione directa ex amici litteris translatum esse 
maluit. Sed haec constructio durior est quam quae admitlt 
possit (cf. p. 42 ad Birti sententiam !). — Hunc autem in 
sensum verba a Palladio eiusque asseclis explicantur: Catullo 
turpe esse Veronae morari, quia Romae nobilissimus quisque 
in lecto a Catullo deserto se tepefaciat, i. e. cum eius amata 
rem habeat. Atque Palladii interpretatio aliquid fundamenti 
ex ipsis hbris mscr. accipere videtur. In versu 27 enim, ubi 
plerique editores proponunt »Catullo« (e codd. D, c^), d^) et 
edit. princ), optimi libri (OG[M]) exhibent »Catulle«, quod ad 
allocutionem directam a Mallio factam accommodatum est et a 
Santenio Munroneque (p. J70 sq.) comprobatur. Accedit, 
quod in v. 29 in cod. Veron. lectum esse videtur: »tepefacit«. 
Utcunque autem se habuit prisca veraque lectio (— Ibb. mss. 
exhibent: »tepefacit al tepefactat« M et La^^), »tepefacit« OG, 
»tepefactat« D, »tepefecit« H, »tepefacta« La^ — ), ex ipsis codici- 
bus potius verbi indicativum quam coniunctivum emendatione 
inducendum (»tepefacsit« Lachm., »tepefactet« Bergk.) proponas. 
Sed quamquam Palladi opinio manuscriptis quodammodo 
adiuvatur, tamen sensu ipso repudianda est (Hoerschelm. 
p. 10). Num enim probabile esse putas amicum, praesertim 
supplicantem , amico exaggeratione utique ridicula scripsisse: 
»om nes (Romae!) nobiliores cum amata tua moechantur«? 



*j cod. in mus. Brit. 11,674. 

*) Burneianus in mus. Brit. 133. 

") cod. bibl. Laur. 111. 



— 40 — 

Quomodo porro sollemnis vocis »tepefaciendi« notio, qua aliquis 
frigidus sensim calidus fieri dicitur, ad sescentos adulteros 

?uos potius flagrantissimos amore fuisse cogites, convenit? 
^atullum denique eiusmodi nuntio nil respondisse nisi »id mise- 
rum est« quis est, qui credat (cf. Hoerschelm. p. lo annot.)? 
Praeterea Palladii opinio falsa de Malli domicilio sententia 
nititur, quod neque Romae neque, ut alii voluerunt, Baiis 
fuisse postea demonstrabo (cf. pg. 47/48). Neque, quae de Les- 
biae ( — haec enim in vv. 27—30 tractaretur! — ) amoris condi- 
cionibus temporibusque aliunde novimus, cum illa interpretatione 
congruunt. Itaque propositum Palladianum aeque atque omnia, 

2uae inde exordiuntur, reiciendum abolendumque esse censeo. 
)ccurrit quidem in multis editionibus commentariisque (novis- 
sime apud B. Schmidtium proll. p. XI) atque propter opi- 
nionum commenta, quae per illam interpretationem facilHme 
admittuntur, haud ita celeriter evanescet. 

Altera explanatio Palladianae contraria Parthenii (ed. 
1486) est, cui assenserunt Hauptius (cf. Belger. p. 247), 
Weisius (pr. 1869 p. 10 et 14), Westphalius (p. 69), 
Schoellius (p. 471), Magnus (»Zeitschr. f. d. G. W.« 1878 
p. 496), Weberus (p. io8/p), Harneckerus (p. 6), Riesius 
(p. 223), Baehrensius (m comm. ad v. 27), Skutschius 
(»Rh. Mus.« 1892 p. 146). Hic enim illum locum orationem 
obliquam esse declaravit, ut explicaret: ». . scribis Veronae 
esse {= versari) ^) turpe Catullo (sc. »esse«), quod hic (Veronae !) 
quivis d. m. n. fr. deserto (= vacuo) tepefacta[e]t m. cub.«. 
torma autem »Catullo« e min. mscr. facile pro voce »Catulle« 
optimis libris exhibita restituitur, quia propter »salebrosam«2) 
codicis V scripturam saepissime in eius exemplaribus praestan- 
tissimis (G et O) litterae »e« et »0« confunduntur.^) Indicativum 
autem verbi in enuntiato causali (»tepef - ?«) utique in modum 
coniunctivum mutari mihi quidem non necesse esse videtur, quia 
Catullus amici dictis: Veronenses oppidanos morosos esse, ita 
assentiri potuit, ut verba »quod . . cubili« tamquam e sua ipsius 
sententia diceret atque sic rem vere ita se habere aflirmaret. 
Sed etiam coniunctivus ad Parthenii interpretationem aptus est.*) 



') cf. ad haec verbi »esse« usum Cic. Ep. ad Quint. fratr. I/2: »Plato 
quidem, qui Athenis solet esse multum*; Prop. I/8/27: »hic erit, hic iurata 
manet«. 

') cf. quod scriba codicis G in fine libri addidit. 

') vide Schulzium in »Hermes« XXIII p. 569 sqq. 
cf. Cat. c. VI/9; LV/22; LXIV/165; 285 etc. etc. 

*) Ipse Lachmanni emendationem »tepefacsit« praefero, quia me- 
liorem lectionem non novi. 

Sensus vero explicationis Parthenianae simplex clarus- 
que est. Mallius enim suorum ipsius optatorum causa ad ama- 
torias Catulli prop^nsiones provocans amicum monuerat, quam 
illepidum inelegansaue esset Veronae morari, ubi libidinibus in- 
dulgere nequiret. Nam in hoc Galliae Cisalpinae oppido prisci 
mores etiam valuisse videntur, qui iuvenibus licentiosis, quales 
Caesaris aetate vivebant, incommodi et ridiculi erant. Quod 
autem Catullus, quem suorum temporum luxuriae deditum fuisse 
constat, illo loco diutius versaretur, id »turpe« esse Mallius scrip- 
serat. Sed po^ta respondit non »turpe«, sed »miserum« esse. 
Concedit ergo Veronam sibi non aptam esse, verum cum non ipsius 
voluntate, sed tristi fortuna coactus ibidem manserit, crimen 
»turpitudinis« refutandum esse putat. — Quodsi Parthenii sen- 
tentiam per singula verba versuum 27—30 examinamus, unius- 
cuiusque vocis notionem optime expressam esse intellegimus. 
Primum Veronenses amoribus carentes solitarios esse (»deserto« 
cf. p. 21) legimus atque in lecto »deserto« vix frigus depel- 
lere posse (»tepefacere« cf. p. 40), quae sententia saepius apud 
po^tas amatorios occurrit, cf. Ov. A. A. III/70: »Frigiaa deserta 
nocte iacebis anus«; Ov. Her. \h: »Non ego deserto iacuissem 
frigida lecto«; Ov. Am. III/5/42; Tib. I/8/39; Prop. II/17/3, IV/7;6. 
Pronomen »hic« porro simplici modo et qui assentienti Catulli 
sensui respondeat, ad praecedentem vocem »Veronae« referen- 
dum est. ^) — Vox »deserto« denique per se absoluta legitur, 
ut in V. 6 (cf. pg. 23). Nam cogitatione »a te« addi, quod vo- 
luerunt Palladiani, longius abest. 

Praeter principales autem Parthenii Palladiique 
interpretationes duae aUae inveniuntur, quae a singulis viris 
doctis defendebantur, sed propter ipsam mirabilitatem dignae 
sunt, quae proponantur: dico Birtii et Jowetti opiniones. 

Ille quidem a Parthenii sententia profectus vocem »Ve- 
ronae« (p. 11 sq.) cum »turpe esse« coniunxit atque voluit enun- 
tiatum causale (»quod — cubili«) per orationem directam secundum 
Malli epistolium proferri. Legit igitur: ^guod scribis Veronae 
turpe esse CatuIIo (= Veronae Catullo crimini verti), »quod hic 
(Veronae!) q. d. m. n. fr. d. tepefactat membra cubili««. Hunc 
autem sensum verbis subdidit: Mallium, qui Veronae (!) ver- 
saretur, CatuUo tum in Sabino vel Tiburtino (XXXXIIII/2) 
moranti scripsisse Veronae ei crimini dari, quod nobiles iuvenes 
Veronenses sine puellis essent. Birtius ergo Catullum finxit 
officio obstrictum, ut lascivis patriae suae iuvenibus scortilla 

*) cf. Weisium pr. 1869 p. 10; Eichlerum; Magnum in »Z. f. 
d. G.-W.« 1878 p. 496 et 504; Baehrensium in »Anal. Cat.< p. 9; We- 
berum p. 108. 

m i 1 1 e r e t. Hanc autem sententiam monstruosissimam esse iam 
indicavi (p. 32). Cui etiam grammaticae et logicae rationes 
obstant. Sonnyus enim (in »Woch. f. kl. Ph.« VIII p. 53/4) 
demonstravit coniunctionem orationis obliquae et rectae, qualem 
Birtius proposuisset, cum orationem rectam in enuntiato cau- 
sali, quod ab accus. cum inf. penderet, statuere vellet, sermoni 
Latino minime respondere. Adde, quod (cf. Skutschium 
p. 146) verbis »Veronae turpe est« non idem significari potest 
atque »Veronae crimini datur*. Nam »res per se ipsam aut 
turpis aut honesta dicitur; hoc autem pronuntiatum casu loca- 
tivo artius ita circumscribi non potest, ut aliquid hic turpe, 
illic decorum esse videatur«. — Sed plurima adversus Birti 
opinionem de domiciliis Malli et Catulli afferri possunt. Nam 
si Veronae habitabat Mallius, qui ei ignotum esse potuit po^tae 
fratrem vita decessisse, cum patria Catulli domus m illo oppido 
esset? Quomodo deinde Catullus Malli Veronensis »hospitio« 
uti necesse habuit, ut Birtius (p. 12) putabat? Praeterea ille 
e villa Tiburtina plurimas puellas Veronam mittere, quot Ca- 
tullum ex urbe Roma illuc transportare solitum esse Birtius 
voluit, minime potuit. Cur autem, si ob hoc ipsum Mallio 
Veronensibusque officium praestare nequivit, non simpliciter 
domicilium mutatum in excusationem protulit poeta, sed fratris 
mortem? Haec puto argumenta ad refutandas Birtii opiniones 
satis esse. — 

Breviter de Jowetti interpretatione locuturus sum, quam 
EUisius (in comm. ad v. 27 et in appendice p. 344) vulgavit. 
Jowettius enim Mallium Baiis fuisse opinans sic de illo 
loco disseruit: »It is disgraceful to you, CatuUus, to be at 
Verona, because everybody of any fashion has been here 
(at Bajae) giving up his bed and warming his chilly limbs (in 
a hot bath)«! Contra quam opinionem primum notandum est, 
quod sententia: elegantem iuvenem Catulli instar decere tem- 

Kestive in claris Baiarum aquis delectari, mirum in modum a 
lallio conversa esset, si diceret: Veronae versari poStae 
turpe esse, quod alii nobiles frigore coacti essent membra 
tepefacere. Porro non intellego, quomodo Baiis, in regione 
fervida, cuiusvis membra, praesertim cum lectum deseruerit, 
tam frigida esse potuerint, ut ea calidis aquis »tepida (!)« reddere 
opus esset. Ceterum Baiarum cogitatio ipsa memoria Lesbiae- 
Clodiae, quam saepe ibi versatam esse scimus, orta est. Sed 
Lesbiae in vv. 1—40 carminis LXVIII ne uno quidem verbo 
mentio facta est. — Mirabilissimum Jowetti propositum exemplo 
est, quot et quam alienae sententiae per imaginationes in car- 
men LXVIII inferri possint, nisi uniuscuiusque vocis notionem 
penitus perspicias. — 

Omnium interpretationum i^itur solam Parthenii sequen- 
dam esse censeo. Qua una versibus 27—30 momentum additur, 
quo relatio cum ceteris quae et quam gravis sit, intellegatur. 
Vidimus enim in vv. 19 et 25/6 CatuUum in universum omnia 
amorum gaudia propter malas animi condiciones se aversari 
dixisse. Ideo autem (»quare«), poeta pergit, se quod amicus 
rogavisset: ut Verona tristi decederet et amorum suscipien- 
dorum causa ad se veniret, praestare non posse. Ut autem 
vv. 27 — 30 ad illa »Veneris munera« (v. 10) referendi sint, in 
p. 34 disserui. — Catulli igitur responsa (vv. 15 — 30) 
a generaii ad speciale progredi videntur. Quare 
vv. 27 — 30 gravissimos esse manifestum fit, atque falso Rie- 
sium (p. 221) eos annotationis parvae praeter cetera factae 
vice fungentes fecisse iam Hoerschelmannus (p. 9/10) et 
Sonnyus (p. 54) senserunt. Nam illis. verbis po^ta se ea 
ipsa, quae amicus flagitaverat, »munera Veneris« 
negare debere pronuntiat, cum crimen a Mallio factum reicit. 
Verisimile autem est amicum in epistolio hanc ipsam par- 
tem, qua CatuUi libidines adiit, inprimis protulisse, ut, cur 
po^ta respondens eandem praecipue respexerit, facile sit intel- 
lectu. Verum nonnuUi viri docti eo offensi sunt, quod in Malli, 
quem tristissimum finxerant, epistolio tam lasciva verba occur- 
runt (cf. Magnum in »Zeitsch. f. d. G.-W.« 1878 p. 497; M. 
Schmidtium p. 782: »Stimmungswechsel«). Sed si reputaveri- 
mus CatulU amicum (vv. 5/6) per amoris gaudia se somnum 
adducturum esse sperare, illis versibus 27 — 30, (juibus po^ta, 
quod Veronae maneat, vituperatur, animum MaUi subito mu- 
tatum indiciari non proponemus, praesertim cum verba »quare — 
cubiU« ad precem ipsam referenda sint. Certe quidem MaUi 
mentem non severam strenuamque fuisse credas. Quem, quod 
ad mores pertinet, cum CatuUo ipso conferre possumus. — 

Tota igitur iUa pars versuum 15—32, qua ad »Veneris 
munera« petita poeta respondet, optime disposita esse videtur. 
Versibus 15—19 enim CatuUus sibi studia amatoria fratris morte 
exstincta esse declarat; hunc ipsum fortunae casum separatim 
in vv. 20—24 queritur; in vv. 25/26 repetit iUo infortunio omnes 
propensiones ad voluptatem amoris spectantes evanuisse; itaque 
(vv. 27—30) se Veronae, in oppido moroso, mansurum esse. 
His autem dictis, quae MaUius rogaverat »Veneris munera«, 
certe denegata sunt. Quod poeta in fine clare pronuntiat ve- 
niam petendo, quod optata negaverit, cum ad talia dona 
danda aptus non esset (vv. 31/32); »haec . . munera« ergo »Ve- 
neris munera« inteUegenda esse apparet (cf. Harneck. p. 7; 
Skutschium p. 147). Sed nonnuUi commentatores (Kiess- 
ling. p. 15; M. Schmidtius p. 783/4; Baehrens. in »Fleck. 

J.-B.« 1877 p. 409 et in comm. ad v. 32), inprimis ei, qui in v. 10 
unum munerum genus denotari arbitrati erant, »haec — munera* 
(v. 32) ad munera »et Musarum et Veneris< referenda esse vo- 
luerunt. Sed ubi in versibus 15 — 30, ad quos vv. 31/32 manifesto 

{►ertinent (cf. »igitur« . . . »haec«), quidquam de »Musis« dicitur? 
nducitur dea Venus ipsa, proferuntur proximis partibus (vv. 
27 — 30) verae amoris res, — sed nusquam »Musarum« comme- 
moratio fit, ne una quidem syllaba ! E plurativo autem numero 
»munera« (v. 32) concludi non potest duo munera (aut unius 
muneris naturam duplicem) indicari (cf. M. Schmidtium 
p. 784), quod iam in v. 10 utrumque optatum per pluralem 
exhibetur (»munera Veneris«). Ceterum in vv. 31/2 legitur Ca- 
tullum ea munera, quae ipsi »luctus ademit«, i. e. amoris gau- 
dia, praebere non posse. Quo enim carminis LXVIII loco sen- 
tentia, e qua poetam prae tristitia carmina fingere nequisse 
existimes, invenitur? Quam temere commentatores e carmine 
LXV in hoc po^ma transferebant. Verum MaUius Catulli elegia 
tantum comperit amorosas amici propensiones maestitia op- 
pressas esse. Quae auteni sententiarum conturbatio inducta 
»Musarum« cogitatione in vv. 15 — 32 exstiterit, Schulzii (diss. 
p. 19) explanatione apparet, qui po^tam cum Mallio communi- 
cantem facit: studium carminum ludicrorum (vv. 19 et 25/6) 
fratris obitu expulsum esse; itaque(!) se neque res amatorias 
agere (vv. 27 — 30) neque (»igitur« v. 31!) po^mata amabilia 
componere velle (vv. 31/2). — 

Quamobrem iterum statuendum est versibus 15 — 32 
( — praeter vv. 20 — 24 scilicet — ) nihil nisi vera amoris gau- 
dia tractata esse. Illis enim enuntiatis Catullus »munera Ve- 
neris« praestare omnino recusavit. — 

Atque alterum petitum ad »munera Musarum« pertinens 
in sequentibus carminis partibus tractatum iri quis est quin 
exspectet, praesertim cum voce »haec« in initio versus 32 magno 
cum momento posita aliorum quoque donorum mentionem fore 
promittatur? Quam exspectationem versibus 33 — 36 expleri 
equidem existimo. Nam etsi CatuUus non ipse amicum con- 
venire et ad amores incitare potuit, tamen carmina flagitata 
Mallio in solamen mittere potis erat. Ad hanc autem causam 
po^ta verbis »nam quod« transgreditur, quae per ellipsin in- 
tellegenda esse iam r. Weidenbachius (p. 33 sq.), Munro 
(p.. 175), Schulzius (diss. p. 20 sq.), Harneckerus (p. 9), 
Hoerschelmannus (p. 14) scite proposuerunt. Sententia 
enim alterum genus munerum respiciens, quam vocula »haec« 
excitari necesse est, ipsa non legitur, sed tacite proposita est, 
cum statim eiusdem causarum tractatio incipiat. In hoc ergo 
versu ita fere perfectus argumentorum connexus integrari potest : 

» Veneris munera tibi praebere nequeo (v. 32) ; [etiam Musarum 
munera malo loco sunt]; nam quod pauca tantum scripta 
mecum fero . . .«. Haudquaquam autem necesse est , ut in 
praecedentibus verbis »haee . . munera« (v. 32) praeter Veneris 
etiam Musarum munera subaudiantur, quod voluerunt Weisius 
(pr. 1869 p. 14) Birtiusque (p. 13)* Illud »nam« enim non 
ad ipsius versus 32 argumenta et verba spectat , sed ad sen- 
tentiam inde ortam taciteque interiectam. Simile autem exem- 
plum apud Ovidium reperitur in Met. VIII/531 , ubi Meleagri 
parentis luctus de filii morte sic depingitur: 

»Pulvere canitiem genitor vultusque seniles 

Foedat humi fusus, spatiosumque increpat aevum. 

Nam de matre nianus diri sibi conscia facti 

Exegit poenas acto per viscera ferro«. 
Hic enim, postquam patris dolor tractatus est, matris condiciones 
disseruntur, quae pars, cum superiore rtullo modo coniuncta, 
vocula »nam« ad sententiam taciturnam refertur: »itapater; [sed 
etiam mater filii morte non gavisa est]; nam . . .«. Cf. Ov. 
Met. VI/270 sq. 1). 

Quid autem CatuUus in vv. 33—36 de »Musarum mune- 
ribus« pronuntiavit? Dolet, quod pauca modo scripta secum 
habeat, cum suetum ipsius domicilium Romae sit. Mmime ergo 
sibi nulla scripta praesto esse dicit (cf. Kiessling. p. 15, 
Hoerschelm. p. 14). Atque fieri non potest, quin, cum nihil 
aliud legatur, Catullum, quantum habuit scriptorum, i. e. unam 
illam capsulam, amico re vera tribuisse credamus. Cui Sku- 
tschius (p. 148/9) opposuit argumentum unam capsulam Catul- 
lum mittere non potuisse, cum ea utique ipsi opus esset. Sed 
unde hoc compertum habeat Skutschius nescio, quia in car- 
mine LXVIII ipso talis sententia non indicatur. Etiam altera ob- 
iectio : unam capsulam longo amici insomnio delectando non satis 
fuisse, minimi est. Nam poeta, etsi non multa amico infelici prae- 
bere potuit, tamen, quantum potuit, ei dare debebat, aut, cur illa 
pauca quoque negavisset, declarare. Hoc autem non fecit, cum 
nil nisi quod sibi non m u 1 1 a scripta essent profierret. Itaque 
vv. 33 — 36 ad munerum exiguitatem pertinere mihi videntur. 
Si vero Catullus etiam unam, quam possidebat, capsulam, tri- 
buere noluit, id, postquam illam adesse prodidit, aptis causis 
excusare debuit. Quare concludendum est poetam amico par- 
vam copiam scriptorum, quam habebat, dedisse. IUi autem 
opinioni etiam »munera Musarum* Mallio omnino denegata esse, 
simplex verborum interpretatio officit. — Quae autem scripta 



*) Hisce exemplis H. Monsi (p. 16/7) coniecturam »iam quod« super- 
vacuam esse demonstratur. 

in illa capsula fuerint,. nescimus, cum aut Catulli ipsius aut 
aliorum poemata sagire liceat. Sed certum est recentiora opera, 
qualia Mallius optaverat (cf. p. 31), fuisse. 

Qui autem falso ipsis versibus 15 — 32 duas preces 
prorsus recusatas esse existimabant, succedentem partem (33 — 36) 
diversis modis explanaverunt : 

r. Vulpius primum (ed. p. 392) arbitratus est CatuUum 
versibus 33 — 36 prius dicta: se versiculos amatorios mittere 
non posse, in finem tamquam nova causa fulcire voluisse, 
cum contenderet sibi omnes libros deesse, quibus ad carmina 
illa pangenda indigeret. Videtur ergo Vulpius putavisse Ca- 
tullo ad compositionem versuum, »quibus Manlius amicam pla- 
care posset«, immenso librorum apparatu opus fuisse. 

2. Alii deihde vv. 33-36 ad libros e bibliotheca Catulli, 
quos Mallius praeter carmina amatoria in v. 10 petita requi- 
sivisset, referebant (ita A. Weisius pr. 1863 p. 4, Westpha- 
lius p. 69/70, Munro p. 175, EUis. in comm. p. 325 ad v. 33). 

3. Riesius denique (p. 224) i) Catullum per versus 15—32 
»munera et Musarum et Veneris« negavisse censuit, i. e. propria 
nova carmina amico componenda. Quia autem Mallius tum 
vetustiora carmina vel CatuIIi vel aliorum »veo)TiQO)v« petere 
potuit, poStam versibus 33 — 36, cum haec quoque se deficere 
pronuntiaret, talis flagitationis occasionem a principio abscidisse. 
At praeterquam quod recentiora poemata Catulli a vetustioribus 
quibusdam illis ipsis versibus nusquam clare distinguuntur, 
perperam a Riesio propositum est Malliqm rogavisse, ut poeta 
sibi propria nova poemata pangeret (cf. pg. 32). 

Illi autem, qui recte in vv. 15—32 sola »munera Veneris« 
tractari declaraverant, sed erraverant, cum eacarmina ama- 
toria esse vellent, coacti sunt, ut vv. 33 — 36 ad preces Malli 
de »muneribus Mu.sarum« i. e. de carminibus doctis factas 
respondere animum inducerent. Sed ipsa voce »scriptorum« 
(v. 33) minime docta pofimata designari constat. Atque cum 
sic Catullus in vv. 15 — 32 carmina etiam componenda re- 
cusare existimetur, quia ea sola fratis morte excusari pos- 
sunt, mirum in modum opponuntur po^mata lascivi generis 
dehinc pangenda doctis elegiis, quas antea iam perfectas 
esse Romae urbis mentione exhibetur. Quas sententias omnes 
simul in vocibus »munera et Musarum et Veneris« (v. 10) abditas 
esse mihi quidem non persuadetur. 

Perinde autem non admittendum est propositum eorum, 
qui putant CatuUum, cum in vv. 15 — 32 parvas nugas amico 
componendas recusaverit, tum in vv. 33 — 36 artificiosa, 



*) Id etiam H. Monsio (p. 15) probatur. 

quae etiam pangere debuit, poemata se daturum esse 
negare dicentem sibi libros ad opus doctissimum Veronae 
deesse. Mallium enim non modo lascivos versus amoris, sed 
etiam ut poeta tenebrosa .epyllia sibi componeret (velut e 
Graecis carminibus expressa) optasse incredibile mihi esse 
videtur (cf. p. 30/31). Nam certe Mallius, si vere ita se res 
habuisset, eorum dumtaxat scriptorum, quae illi uni capsulae 
inerant, poeticam translationem vel tractationem exspectare 

Rotuit. — Quibus omnibus consideratis vv. 33 — 36 ad »munera 
Iusarum« pertinere obtineo. Neque omnino ea poeta negat, 
sed exiguitatem tantum eorum, quae praebuit, ex- 
cusat. 

Hoc autem loco, etsi ahquantum a proposita rerum trac- 
tandarum serie declinat, quaestionem liceat inserere, ubinam 
tum, cum carminis LXVIII vv. 1—40 scripti sunt, Catullus et 
Mallius morati sint.* IUum quidem Veronae fuisse e ver- 
sibus 27 sqq. facillime cognosci potest (cf. B. Schmidtium 
proll. p. XXIV). Cur autem a soUemni domicilio, Roma (v. 34), 
m patriam reverterit, nobis ignotum est; sed opineris hunc 
reditum ad fratris mortem referendum esse (ita Haupt. ap. 
Belg. p. 246/7; B. Schmidt. p. XI; Ribbeck. »Cat.« p. 35, 
gui Schwabii imaginationes de discordia inter Catullum 
Lesbiamque orta bene refellit; cf. etiam »G. d. r. D.« I p. 320; 
Monsius p. 14). Ubi autem, quaeso, Mallius tum versatus 
est? Veronae enim, quod Ramlerus (p. 314) putavit, eum 
non fuisse e carminis argumentis — velut e morte fratris Ca- 
tulli recens 1) nuntiato — elucet. Multi quidem (iam Vulpius 
p. 389/391) illum Romae habitavisse voluerunt. Constat 
autem Catullum, si Mallius in urbe fuisset, non nude scriptorum, 
quae Romae reliquisset, inopiam in excusationem adhibiturum, 
sed, ut decuit, amico occasionem daturum fuisse, ut ipse 
sibi opera flagitata e Catulli bibliotheca Romana promeret (cf. 
Weisium pr. 1869 p. 11). Deinde etiam poeta non necesse 
habuit amicum certiorem facere, se Romae suetam sedem 
habere neque omnes res suas inde Veronam transtulisse, quia 
ille ipse urbanus ea iam scire potuit. Praeterea hoc casu 
potius voculae »ista — istic« (v. 35) quam »illa — illic« posita 
essent. — Verum e precibus Malli apparet eius domicilium 
haudquaquam procul a Verona fuisse (Weisius pr. 1869 
p. 11), quod celere auxilium praesentium malorum certe 

*) Monsius (p. 14/15) Mallium de morte fratris Catulli iam 
antea certiorem factum esse putat atque in hoc carmine a poeta in me- 
moriam tantum calamitatis iam notae reduci. At haec opinio verbis 
claris: (v. 11) »sed tibi ne mea sint ignota incommoda, Malh< confestim 
refellitur. 

non e longinquo petivisset. Neque vox »hospitis«i) (v. 12) 
neglegenda est. Nam in urbe Roma ipsa Catullo hospes non 
magis opus erat quam Mallio, si hic re vera ibi versabatur. 
Utique igitur observandum est neque Mallium in Catulli neque 
CatuUum in Malli patria diutius sedem habuisse. Mihi quidem 
amicus in Galliae Cisalpinae oppido haud ita parvo^) 
habitasse videtur (cf. Sonnyum p. 53 sq.). Nam si 
minimum fuisset, non video, quomodo ille Catullo crimini dare 
potuerit, quod Veronae, in oppidulo prisco, domicilium teneret, 
atque ideo poetam ad voluptates ad se invitare. Ex hac ipsa 
causa autem non credo Mallium, qui Romae vivere solebat, 
tum in praedio moratum esse (ita Weisius 1. c. p. 11). Ut 
enim in villa cum Catullo varios novos amores suscipere 
potuit? — Quod denique de Baiis fabulatus est Munro ( — 
Jowettium relinquo; cf. p. 42 — ), ryillo firmo argumento 
nititur. Nam a vv. 27—30 e Palladii opinione declaratis 
ille profectus est atque perverse id inprimis respiciebat, quod 
Lesbia-CIodia saepe Baiis lasciviae indulsisse traditur. Sed 
toto carmine LaVIII^ ne commemoratum quidem Lesbiae 
amorem esse iam disserui (p. 42). Ceterum non credo Mallium 
Baiis Veronam in spatium D fere milium passuum levaminum 
celeriter petendorum causa litteras misisse. — 

His extrinsecus expositis nunc ad carminis finem inter- 
pretandum transgrediamur. Ubi nova rixarum causa exstitit, 
cum de verbis »non utriusque« (v. 39) viri docti valde dissen- 
tirent. Catullus enim dicit, cum talia de muneribus et Musarum 
et Veneris responderit, amicum tamen se non malignum iudicare 
debere, quod »non utriusque« copiam praebuerit. 

Et altera quidem commentatorum pars (Muretus, Haup- 
tius ap. Belg. p. 247, Weisius pr. 1063 p. 4/5, Magnus m 
»F1. J.-B.« 1875 p. 851, Baehrensius in comm. ad v. 39, 
Fennerus p. 26) arbitrati sunt verba 

»non utriusque« = »neutrius« 

Sercipienda esse, quam opinionem Birtius (in »Rhein. Mus.« 
.XXIV p. 5 et in comm. p. 14/5) sermonis exemplis stabilire 
studebat. Putabat enim, ut a poStis gravi cum momento »non 
ulIo« pro »nullo« diceretur, ita etiam CatuUo pro voce »neutrius« 
— quia neque »necuter« (quod in C. J. L. VI/1527 tantum 
occurrit) neque »non uter« adhiberi posset — per tmesin 
vocem »non utriusque« usurpare licuisse. Sed quos ille attulerit 
locos, debilissimos esseiam Skutschius (in»Rh. M.« XXXXVII 



*) Qua CatuUum per vivum iuris morisque sensum usum esse illo 
graviter addito »officium*' demonstratur. 

') Nominare licet Bononiam vel Patavium. 

p. 145) demonstrat, quod aut corrupti sint (ita Hyg. de limit. 
p. 109/1 : »ut ne ab utroque possessore tangatur«) aut negationem 
ante ipsum praedicatum positam exhibeant (sic apud Plin. N. H. 
11/48: »stati autem atque menstrui non sunt utriusque defectus 
propter obliquitatem signiferi«) aut negationem, quae ad praedi- 
catum referenda sit, voculis »et« vel »ut« ita attractam producant, 
ut »ne« et »neque« legatur (cf. Anthol. lat. (Baehr.) 149/14: 
»Compedibus Venerem, vinclis constringe Lyaeum, ne te mune- 
ribus laedat uterque suis« et Ascon. in Milonian. 30: »nec utrius- 
que^) consilio pugnatum esse eo die«). Itaque Birtii exem- 
plis- non commoveor, ut »non utriusque« = »neutrius« esse 
credam. * 

Riesius quidem in comm. p. 224 censuit »non« ad verba 
»praesto est« pertinere eisque coniungendum esse, cum Catullus 
saepius negationem ita a voce neganda secerneret, ut illam 

f)ronomini cuidam praeponeret. Sed diligentissima omnium 
ocorum exploratione Hoerschelmannus (p. 15 — 17) invenit 
Catullum illa seiunctione tum demum usum esse, cum graviter 
negationem premere volebat, atque ita eam distinxisse, ut 
vocem »non« in versus initio poneret. At hoc loco neque 
vocula »non« in versus principio legitur neque in oratione in- 
primis excellit, cum Catullus potius habuerit, cur leniter mo- 
desteque illam negationem proferret. 

Itaque hic, ut alibi, vocem »non« ante ipsum verbum 
negandum positam esse suo iure Hoerschelmannus Kiess- 
lingium (p. 15) secutus confirmavit ita, ut sensus sit: 
»non utriusque« = »alterutrius tantum«2). 
Non omnia ergo se negavisse, sed alterum modo munus poeta 
pronuntiat (cf. Schoell. p. 471, Magn. in »Z. f. d. G.W.« 1878 
p. 497, M. Schmidt. p. 783, Weber. p. iir, Skutsch. p. 145 
sq., qui optimo iure attulit Ov. A. A. II/683). 

Hanc autem explicationem etiam ad responsa po^tae in 
vv. 15—26 indicata optime convenire videbimus, si, quid verbis 
»non utriusque« respiciatur, cognoverimus. De qua causa hae 
sententiae exstant principales: 

I. »Non utriusque« ad v. 10: »munera et Musarum et 
Veneris« pertinere (ita Parthenius, Doering. p. 141, Wei- 
sius pr. 1869 p. 9, Westphal. p. 72, Schoell. p. 471, Schul- 
zius in diss. p. 19 sqq; Magnus in >FI. Jahrb.« 1875 P- ^5^^ 
Skutsch. p. 146, Harneck. p. 7). Etiam Baehrensius, 

*) Editiones recentiores hic habent: »neutrius«. 

*) H. Monsius (p. 16) hoc recte a Hoerschelmanno inventum 
et statutum esse concedit, sed nihilominus »non utriusque« = »neutrius« 
esse obtinet, quia hunc vocis sensum praecedentibus carminis partibus 
necessarium fieri (?) arbitratur. Cf. Hermis opinionem p. 51! 

3ui, cum versu decimo unum carmen et doctum et amatorium 
enotari declaravisset , vv, 15 — 32 ad illud »amatorium«, vv. 
33—36 autem ad illud »doctum« referebat, ad versus 10 argu- 
menta vocem »non utriusque« spectare voluit (in »F1. J.-B.« 1877 
p. 409 sqq.). Qui autem verbum »utriusque« cum illa unius 
carminis sententia coniungeretur non liquere Magnus monui.t 
in »Z. f. d. G,-W.« 1878 p. 496/7 ann. 3. — 

II. Altera deinde opinio est vocem »non utriusque« ad v. 
10 et ad vv. 33—36 referendam esse, cum complectatur 

»munera et Musarum et Veneris« -|- scripta alia, 

V. 10 vv. 33 — 36 

sive »munera et Mus. et Ven.« = carmina amatoria, »scripta« 
autem = c. docta intelleguntur (cf. pg. 30 et 46), sive illa nova 
CatuIIi carmina esse dicuntur, haec eiusdem vetustiora (cf. pg. 46), 
sive altera CatuUi ipsius carmina, altera libri poematum ex eius 
bibliotheca. 

III. M. Schmidtius (»Fleck. J.-B.« 1880 p. 782/4) denique 
verba »non utriusque« ad versus 33 — 36 solos pertinere censuit 
atque duos certos libellos (»zwei Broschuren«), quos Mallius 
a Catullo praeter carmen elegiacum (v. lo) in postscripto i) 
petivisset, designari voluit. Itaque ad vocem »non utriusque« e 
praecedentibus versibus tacita cogitatione genetivum »scripti« 
addidit. Putabat vero po^tam in vv. 33 — 40 parvam bibliothecae 
itinerariae copiam excusare, ubi alter modo libellorum reperiri 
posset. Sed praeter id falsum, quod M. Schmidtius »haec 
munera« (v. 32) ad omnia munera ante requisita refert (»das 
eigentliche Verlangen ist abgeschlossem) , etiam mireris, cur 
CatuIIus tam diligenter (cf. v. 37 : »noIim . . . mente maligna — 
non satis ingenuo« v. 38) se detenderit propter unum libellum 
deficientem haud ita gravis momenti, cum in causa praecipua 
deneganda parcius excusationibus uteretur. 

Itaque aeque atque opiniones sub II. indicatae, Schmidtii 
sententia respuenda est. Illud »non utriusque« autem ad 
nihil aliud spectare nisi ad versum decimum manifestum 
est. CatuIIus enim non utrumque^), et Veneris et Musarum 
munera, praestare potuit, sed alterutrum tantum, i. e. munera 
Musarum, quorum exiguitatem versibus 33—36 defendere studuit. 

*) Haec fere dicit (p. 788) : » Allius will sich die Langeweile schliess- 
lich doch durch Lekttire vertreiben, . . will offenbar etwas Pikantes aus 
der neueren Unterhaltungslitteratur.« 

*) »utriusque« genetivus generis neutrius est. Quare nuUum sub- 
stantivum supplere opus est, minime »muneris«, cum antea utique pluralis 
numerus »munera« adhibitus sit. 

Vidimus autem per totum carmen LXVIII* (vv. 1—40) utique 
binas partes cognoscendas esse: bina enim sunt amici in- 
commoaa (vv. 5/6 et 7/8), binae preces (v. 10), bina respQnsa 
(vv. 15—32 et 33 — 36). Atque hanc bipartitionem argumen- 
torum denique vox »utriusque« (v. 39) respicit (cf. Hoersch. 
p. 17/8; Birt. p. 13 et 16; Sonny. in »Wochschr. f. kl. Phil.« VIII. 
p. 53 sq.). Commemorare etiam lubet Fr. Hermem (in pr. 1888 
p. 14), cum in falsa antecedentium partium declaratione se ob- 
stinaret ( — »weil Catull mit v. 32 alles abgelehnt hat (?), kann 
»non utriusque« nicht „nur eins von beiden" sein«: quod autem 
H e r m e s hunc ipsum sensum efficere volebat, coniecturas pro- 
posuit, cf. »Wochschr. f. kl. Phil.«IXp. 167 — ), emendationes^) 
versus 39 commendavisse, primum »penite usque petenti«, deinde 
»ulla usque«. Talem autem mutationem, qua quis contra omnium 
codicum auctoritatem temere * suam ipsius opinionem poetae 
verbis inculcare vult, non possum non refutare (cf. Erdmannum 
in »Wochschr. f. kl. Phil.« 1888 p. 1403 et Skutschium in 
»Rh. M.« 1892 p. 145). 

Catullus igitur ipsius excusationes in versibus 37 — 39 com- 
plexus amicum orat, ne falsam de se existimationem habeat, quod 
alterutrum modo, i. e. po^mata in illa capsula condita, mittat. 

Atque nunc etiam, quid sibi velint vv. 1 1 — 14, intellegimus. 
Quibus amicus monetur, ne porro »dona beata« a Catullo pos- 
cat. Haec autem verba mihi ad »munera Veneris« sola per- 
tinere videntur, quae in versibus continuo succedentibus (15 — 32) 
tractantur. Nam Catullus, quod docui, non habuit, cur »munera 
Musarum« in posterum a se peti nollet, praesertim cum non 
modo unam capsulam tribueret, sed etiam ipsa responsa per 
versus daret. Sed amorum voluptatumque studium ei in fu- 
turum omnino exstinctum esse videbatur, ut iuste amico suadere 
posset, ne amplius precibus frustra operam daret, quibus Ca- 
tuUum, ut ad se veniret et lasciviae se dederet, movere co- 
naretur. Verum minime dona beata ad carmina referenda sunt, 

Juod proponebant V u 1 p i u s p. 389 et W e i s i u s pr. 1869 p. 9 et 
)oeringius p. 140. Nam de carminibus versu tricesimo 
tertio demum po^ta loquitur. Rectius etiam verba versus 14 ad 
ambo munera simul spectare existimares. Sed cur Mallius tam 
gravem Catulli repulsam ab ipso principio tulerit, tum demum 
intellegimus , cum relationem inter »dona beata«2) et »Veneris 

*) Jam Heinsium proposuisse, ut in v. 39 scriberetur: >quod tibi 
non prius usque petenti*, Santenius (ad v. cit.) monet. 

') Ut his yerbis ipsis non larga dona (exemplo Weisii pr. 1869 p. 9 
et Kiesslingii p. 15 sq.) significari persuasum nabeam, sed dona, qualia 
beati praebent (ita Vulpius p. 389, Doeringius p. 140, Baehr. ad v. 
15), contraria voce »misero« adducor. 

4* 

munera« prorsus negata intercedentem cognovimus. Hoc enim 
amici petitum potissimum erat. Ceterum si »dona beata« illa 
»Veneris munera« designare accipimus, optime versus 15 sqq. 
adiunguntur. Eos, cum nulla coniunctione apti sint, artissime 
cum praecedentibus coniunctos esse apparet. 



Si postremo brevi commentario carminis LXVIII* (vv. i — 40) 
argumenta relationesque componere conamur, haec effici videmus: 

Catullus, qui propter fratris mortem fortasse in patriam 
Veronam redierat, mde versibus i — 40 carminis LXVIII respon- 
det litterulis^) amici Malli, qui in vicino Galliae Cisalpinae op- 
pido habitabat. Is enim gravi casu adverso afflictus Catullo 
scripserat, ut eo adiuvante malas^condiciones, in quibus tum ver- 
sabatur, eluctaretur. Querebatur ergo apud poStam sibi somnum 
deesse, quem neque Veneris gaudiis adducere posset, quia se 
eorum in praesens taederet, atque insomnia se levare non posse, 
cum veteres poetae, qui soli sibi essent, odio iam fierent. Itaque 
CatuUum oravit, ut sibi et »munera Veneris« et »munera Mu- 
sarum« vindicaret, i. e. i) ut ad se veniret Verona, quod oppi- 
dulum severissimum laeto poetae animo ex ipso non posset 
placere, seque ad novos incitaret amores, et 2) ut secum afferret 
nova ipsius aliorumque pofimata. Cui respondet Catullus: 
i) sibi fratris morte contristato nullam in »studiis« amoris volup- 
tatem esse ideoque se potius Veronae morari; et 2) quod pofi- 
mata attineat, se parvam tantum copiam secum habere, quia 
alia Romae remanserint. Ignoscat ergo, cum ita se res habeat, 
amicus, si non utrumgue. sed alterutrum modo, poemata illius 
unius capsulae, oranti mittat. Si enim posset, se sua sponte^) 
optata Mallio delaturum fuisse. 



*) Veri simillimum est Malli epistolium versibus conscriptum fuisse 
(Munro p. 170, Birt. p. 3/4). Hic enim mos erat inter Catulli amicos 
(cf. c. XXXVIII). Quo etiam declaratur, cur Catullus tristis, ut dura litterarum 
privatarum argumenta versibus tractaret, operam dederit. Sed poeta ex 
amici schedula quaedam e verbis exaravisse non credo, etsi fortasse 
nonnunquam illius voces respexit. 

*) Ne tollere studueris verba graviter opposita : »petenti — ultro« I 
Ea enim optime illo Horatiano (Ep. I/12/22): »si quid petet, ultro defer« 
sustentantur. Itaque neque »petite« coniciendum est (P a r t h e n i u s) neque 
»ultro« in »ultra« immutandum (M. Schmidt. p. 784/5). 

VI. De carmiiiis LXVIII conipositioiie. 

Utrum carmen duodeseptuagesimum unum existimandum 
sit necne, inde a Rodii Ramlerique temporibus prima inter 
quaestiones criticas, quibus argumenta pofimatis tractabantur, 
erat. Mireris autem, quod in hac re diiudicanda non statim ip- 
sorum versuum i — 40 verbis diligenter interpretandis, ut par fuit, 
animum adverterunt, sed maluerunt numerum quendam singula- 
rium causarum, quibus cuique aut disiunctio aut coniunctio 
carminum probabilis esse videretur, colligerei). Ita autem alium 
alia argumenta e privata persuasione praedicavisse per se intel- 
legitur. Cuius rationis eximium exemplum est prior Aug. 
Weisii commentatio (1863). 

Optime igitur meriti sunt A. Kiesslingius (iSy'^) et 
Frid. ochoellius (1880), qui demonstrarent illas quaestiones 
explicatum non iri nisi versibus 1—40 argutissime subtilissime- 
que exploratis, cum inprimis nonnuUarum vocum (in v. 10 et 39) 
sensus certe finiendus esset. Hoc autem perspecto ipso nondum 
ad exitum desideratum perventum est. Nam quod usque ad 
hunc diem nemo est, qui se verum de illa re indagasse merito 
glorietur, eo fit, quod illud c. LXVIII* poeticum est responsum 
ad privati hominis litteras, quas nobis mmime notas esse moleste 
ferimus. 

Nostrum nunc quidem est, quae in prioribus dissertationis 
partibus de carminis LXVIII* argumentis invenimus, cum ver- 
sibus 41 — 160, de quorum contextu postea disseremus ^j , con- 
ferre et contendere. Respiciamus ergo, ad quem deliberationum 
finem progressi simus (cf. p. 52): vv. i — 40 responsum esse 
videbantur Mallio cuidam datum, cuius precum altera omnino 
denegatur, altera partim impletur. Catullus enim amico, quae 
ipse habuit »scripta«, tribuere voluit. Sequitur carmen LXVIII* 
epistolam his reous missis adiectam fuisse. ^) 

Atque »unitarii«, quot Kiesslingi Hoerschelmanni- 
que (cf. p. 49 h. d.) sententiae de verbis: »non utriusque« 



*) cf. pg. 56. 

') cf. p. 62 sq. 

') Gruppius carmen 68» ad exemplum carminis 65 a rhetore quo- 
dam fictum esse animum induxit. Cuius praecipuum documentum (p. 504) 
ei esse videbatur »das mtihsame Vorbringen der Situation, so dass hier 
erzahlt wird, was in einem wirklichen Brief vielmehr vorausgesetzt wdrde ; 
das Sttick ist geschrieben ftir den Leser, nicht ftlr den EmpfSnger*. Equi- 
dem censeo nimio quaestionum de carmine 68» propositarum numero satis 
demonstrari condicionum causarumque po^matis indicium, quale insciis 
lectoribus usui esset, minime adesse. 

assentiuntur, ita porro concludunt (cf. Kiessl. p. i6): Carmini 
LXVIII* munus poeticum, quod CatuUus praebuerat, additum 
fuisse manifestum est. Quia autem in libris msscr. inde a 
versu 41 praeclarum carmen laudativum in nomen »Alli« — 
quem ipsum etiam in vv. i — 40 allocutum esse po^tam simpli- 
citer statuunt — exorditur, quid magis evidens quam Catullum 
sodali flagitanti, cum hihil aliud dare posset, hoc poema, quo 
ille ipse summa praedicatione effertur, misisse? Huic autem 
opinioni varia opponi possunt. Mallium enim a CatuUo id 
accepisse cognovimus, quod illa »una capsula« continebatur (cf. 
Weber. p. 117). Unum autem carinen tantum in ea fuisse 
haudquam e voce »capsulae« ipsa effici potest, quae quin com- 
p 1 u r e s chartas, etsi non maxima erat, comprehendere potuerit, 
quis est qui dubitet (cf. Monsium p. 16)? Sed ut concedam 
vere unum carmen solum in capsa abditum fuisse: idem, cum 
epistolae (vv. i — 40) verbis illam capsulam solitariam Roma 
Veronam translatam esse traditum sit, in urbe ipsa iam per- 
fectum fuisse colligere necesse est. Cur autem, quaeso, po^ta 
tale ppus amico , in cuius gloriam condiderat , non confestim 
reddidit, ut secundum optata gratulationesque in vv. 149 — 160 
facta decuit? Cur in itinere secum tulit? Cur id solum? An 
fortunae forte casu evenit, ut Catullus eis ipsis temporibus, qui- 
bus amicus »munera Musarum« petiit, magnum carmen, quod 
in illius laudem composuerat, iam expoHtum in bibliotheca 
itiileraria haberet atque id unum in patriam transportaret ? 
Verum hoc minime verisimile mihi esse videtur, praesertim 
cum ne uno quidem po^matis verbo opportunitas tam commode 
forte oblata indicetur. 

Qui autem unitarii hanc explicationis rationem probare 
nolunt, eis una sola consilii via restat recta vocum »non utrius- 

2ue« interpretatione utique proposita. Licet enim opinari 
)atullum, postquam amici preces accepit, tum demum car- 
men 41 — 160 illi ipsi proprie conscripsisse , quod, quia in 
»scriptis« (v. 33) Roma allatis esse non potuit, praeter ea atque 
una cum iis Mallio tributum esse putes. Sed primum talem 
coniecturam nuUo carminis LXVIII verborum fundamento niti 
reputandum est. Quare etiam Catullus tam diligenter sese 
excusare debuit (vv. 37/8), si dona missa, quanto minus copia, 
tanto magis qualitate excellebant, cum carmen amici ipsi nomi- 
natim dedicatum daretur ? Qui denique credibile est poetam, si 
modo veros animi sensus motionesque in carmine LXVIII prodidit, 
cum sibi rerum amabilium voluptatem inde a fratris morte 
prorsus abesse diceret, continuo carmen haud exiguum condi- 
disse, in cuius partibus maxime praecipuis praeclarisque me- 
moria lascivorum amorum quasi helluatur? Ne in contrariam 

partem attuleris^) Catullum versibus 15 — ^ res modo amatorias 
detestari, non autem amoris sensum! oi enim leges, quibus 
aiiimi humani condiciones et momenta definiuntur, considerabis, 
incredibile esse videbitur hominem sincere atque ex animo gau- 
dentem dolentemque licentiosam invitationem prae gravi aerumna 
abhorrere et eodem temporis vestigio imagines venereas libidi- 
nosasgue ante oculos habere (cf. Weisium 1863 p. 5). 

Quae argumenta etiam Skutschii (p. 138 sqq.) sententiae 
de conexu carminum LXVIII* et ^ obstant. Is enim Catullum facit 
dicentem se, quod unam tantum capsulam habeat, nil »scrip- 
toruili« amico mittere posse, qui contentus esse debeat illd 
carmine »scriptorum« loco ei proprie composito. At praeter 
obiectiones supra dissertas recordandum est illo Skutschi 
proposito in incerto relinqui, cur Catullus unam capsulam non 
ipsam miserit, sed pro ea aliud munus po^ticum. Nam num 
Skutschius e verbis carminis LXVIII* talem doni vicarii 
sententiam enucleare possit, valde dubito. Ac ne ex opinione 
quidem illa cogitatio carmini immitti potest. Verba enim versus 
39: »non utriusque« {~ alterutrius tantum) non iam summatim 
ad »Musarum munera« qualiacumqiie referre licet, sed declaran- 
dum est : alterutrius tantum, i. e. munerum Musarum = poema- 
tum, quae qualiaque praecedentibus vv. 33—36 definita sunt. 
Itaque licitum non est aliud cogitatum in v. 39 inopinato re- 
ponere (velut carminis modo in amici nomen compositi), quod 
vagis dictis »munerum Musarum« pronomine indefinito versus 
39 repetitis fortasse supponi possit. 

Magis quidem hoc substitutum placeret, si, ut fecerunt 
unitarii quidam (Magnus in »FI. J.-B.« 1875 p. 851 et in »J.-Ber.« 
1887/II p. 150 sq.; cf. Palmer. p. 347; Schanz. »R. L. G.« I. p. 
150 sq.), »non utriusque« = »neutrius« esse censeremus , ut Ca- 
tullus primo utrumgue amici optatum recusavisse, sed hanc 
repulsam carmine LXVIIP Mallio proprie dedicato compensavisse 
videretur. Quia autem illud falsum esse scimus (cf. p. 48/9), 
hoc autem commenticium quiddam, eiusmodi propositum sine 
cunctatione reicimus. 

Quodsi carmen LXVIII*^ neque illis »scriptis« (v. 33) deno- 
tatum neque a CatuIIo proprie in Malli honorem conditum esse 
constat — omnis coniunctio partium ^ et ^ sublata esse 



*) Quod Magnus (»J.-Ber.« 1887/II p. 150 sq.) ad defendendam hanc 
opinionem adhibet : vv. 15 — 32 ad n u g a s eroticas attinere atque eas solas 
a poSta vitari, cum ab animo alienae fuerint, Lesbiae autem amorem ar- 
dentem nihilominus per dolores in Catullo durare, et e falsa illius loci 
interpretatione pendet et subtilem distinctionem inter nugas et carmina de 
Lesbiae amoribus pacta inducit, qualem re vera non exsistere videmus; 
cf. c. II, III, V, VII, XI etc. 

videtur. Atque non modo rerum argumentorumque conexus 
deest, sed etiam enuntiatorum et verborum, qualem, ut versus 
41 prioribus partibus bene applicetur, exspectes. Copulationem 
autem partium difficillimam esse eo ipso intellegitur , quod 
plurimi »unitariorum« ^) de arta versuum 40 et 41 coniunctione 
lam desperaverunt. Ea enim vix longa sententiarum intercape- 
dine^) artificiose statuta, quippe cjuae haudquaquam praece- 
dentium versuum argumentis orta sit, obtineri atque »praeclaris- 
sima« fingi potest. Itaque, sive »unitarii« sumus sive >^x(0Qi^0PTEg«, 
apud versum 41 magna incisio carminis nobis notanda 
est. Quod nisi concedis, mirabilissimum carminis compositionem 

f)roponis, cum Catullus videatur primum per epistolam fami- 
iarem, — quam pro argumentis alieno lectori maximam partem 
obscuris poeta in publicum edere noluerit (cf. Fenner. p. 25) — ad 
Mallium loqui, tum a versu 41 subito gravem et sollemnem 
amici laudationem habere, quem iam alio nomine gentili atque 
antea appellatum esse hic omittam, ad finem denique dicta 
quaedam privatissima ac quae familiari tantum.(vv. 157/8!) per- 
spicua fuerint, addere^); haec autem omnia continuo in una 
charta scripta esse dicuntur. Eiusmodi carmen vero Catullum 
composuisse mihi nunquam probabitur. 

Itaque, ut dixi, utique carmen apud v. 40 graviter incisum 
esse fateri oportet (cf. okutsch. p. 144; Palmer. p. 348). 
Quia autem argumentorum quoque nuUa intercedit coniunctio 
inter utramque partem securidum ea, quae de vv. i — 40 inve- 
nimus, duo carmina omnino secernenda esse cen- 
sere licet. 

Atque in compluribus editionibus noviciis certus nume- 
rus singularum causarum (apud Baehrensium quinque, 
apud Riesium septem) proponitur, quibus duo poemata sepa- 
randa esse comprobetur. Quia autem commentatores eis aut 
refutandis aut defendendis laborem impertire solent, nos quoque 
has causas tractabimus Riesii ordinem (p. 218), quo vera 
commenticiis mixta sint, non servantes. 

Ut autem quintam Riesii causam, quae ad nomina 
diversa pertinet, primum aggrediar, haec res iam in priore 
huius commentationis parte (cap. I) penitus perspecta est (cf. 



*) cf. Harneck. p. 10: »Wir haben in der That bei v. 40 einen 
Augenblick inne zu halten . .«. — Kiesslingius re vera coniunctionem 
partium omisit, sed noluit fateri (cf. M. Schmidt. p. 782). 

■) Harneck. p. 10; Magnus in »F1. J.-B.« 1875 P* 852 (»Gedanken- 
pause«) et in »J.-Ber.« iSiB^/II p. 150 sqq. 

') velut B. Schmidtius (in proU. ann. crit. ad v. 68) hanc unius 
carminis formam esse arbitratur: »corpus« c^uidem po^matis eleglam in 
AUi nomen esse, cui exordium et conclusio epiStolis similia afHxa sint. 

{). 13!). Ubi demonstravi hoc argumentum haudquaquam tam 
eve esse, quam unitarii simulabant, ut molestum impedimentum 
tollerent (ci. Magnum in »J.-Ber.« 1887/II p. 151; contra Birt. 
p. i6). Nam eis, qui c. LXVIII unum solidumque esse arbi- 
trantur, aut duo gentilicia in unum hominem conferenda sunt 
aut alterum eorum emendationibus temerariis vel sermoni Ca- 
tuUiano contrariis abolendum est. Cum aliis igitur causis etiam 
nominum diversitas ad partes carminis dissecandas aliquid 
valere videtur. 

Sextum quoque Riesii argumentum de malo versuum 
40 et 41 conexu agens iam disputavimus (cf. p. 56) aeque ac 
secundum, quo quam mutabihs videatur Catulh erga amo- 
res animus, monetur (cf. p. 54 sq.). Quod porro ad primam 
Riesii quaestionem attinet, duo errata ea proponuntur. Dicit enim 
ille Qommentator separationi.s fidem eo quoque fieri, quod 
»munus poeticum« in c. LXVIII* renuatur (v. 14 et 32), in c. 
LXVIIP (v. 149) praestetur. Sed i) ubi versuum 14 et 32 de 
»munere j)o^tico« uatuUus locutus est (cf. p. 51 et 43 sq.)? Ce- 
terum, si tamen, quod perverse fieri indicavi, verba »dona 
beata« et »haec . . munera« ad carmina referas, minime tibi liceat 
neglegere poetam utrobique plurali usum esse, ut diceret 
»munera« et »dona«. Nam si quis hisce locis singularem nume- 
rum subdit, ut de »munere« disserat, pravam cogitationem : Allium 
certum quoddam donum po^ticum flagitasse adiuvat. Prae- 
terea 2) Riesius perperam »non utriusque« pro voce »neutrius« 
legi voluit. Quid autem de relationibus, quae inter illa munera 
in c. LXVIIP concessa et inter carminis LXVIIP argumenta 
intercedere videntur, censendum sit, iam satis disputavi (p. 53 
sqq.), cum ostenderem ita quoque carminum disiunctionem com- 
mendari. 

Haud ita magni autem aestimanda est tertia Riesii 
propositio, qua verba »desertum in lecto caelibe« (v. 6) et »Sitis 
felices et tu simul et tua vita« (v. 155) sibi officere statuitur. 
Hoc enim versu CatuIIus amico eiusque amatae^) fausta in 
futurum optat et ominatur. Immo, si poeta in v. 6 vere de 
uxore vel amata in aeternum amissa locutus esset, haec 
una causa sufficeret ad carmina disiungenda^). Quia autem talis 



M Haec de coniuge dicta esse nego, quia vox »vitae« ad desi- 
gnandam puellam amatam apud po^tas eroticos soUemnis est; cf. ipsius 
Catulli c. CIV/i. 

") Itaque Palmerus (»Hermath.« VI p. 349) hanc locum sic ex- 
posuit: »tu simul et tua vita« = »you et your life«, ut vox »tu« verbis 
»tua vita« repetita esse videatur. Confert autem Callim. (a4 c. 66/40) >ariv 
te xdgtjv &^ioaa a6v %e ftlov<^y quod Catullus vertit: »adiuro te tuumque 
caput« (I). 

ihterpretatio non potest admitti, cogitare fortasse licet Mallium 
ih tempus amata caruisse vel satietate eius captum esse. Id 
vero utique mirum esse videtur, quod Catullus in v. 155 sq. 
ne minimum quidem de praesentibus condicionibus malis inter 
amicum eiusque puellam adumbravit (cf. Harneck. p. 4), sed 
ita de hac re disseruit, ut simpliciter nil aliud inde colligere 
possis quam Mallio tum summum cum amata usum fuisse. 
Quod Kiesslingi (p. 14) commento: Catullum illis verbis 
urbane amantium tum dissociatorum reconciliationem praesagire, 
declarari non posse manifestum est. Neque magis mihi placet 
Magni (»J.-Ber.« 1887/II p. 150 sq.) opinio: Mallium-Allium tum 
arta amoris coniunctione cum puella sua consociatum fuisse 
neque minus antea, quippe qua versus 6 minime respiciatur. 
Eo enim id quidem certe apparet Mallium in tempus praesens 
nullam puellae consuetudinem habuisse. 

Minimum etiam quartum et septimum Riesii argu- 
menta valent, cum sola opinione orta sint. Hic enim de diverso 
sermone carminum LXVIII* et ^ agit, cum vv. i — 40 per com- 
mune genus dicendi scriptos esse exponit, vv. 41 sqq. autem 
per grandem orationem, quae translationibus abundet. Atque 
erant, qui huic statuto reiciendo aut stabiliendo operam darent, 
cum singulas voces in utramque partem enumerarent. Simpli- 
cissima autem huius rei ratio haec est: utrumque poema ser- 
mone vere Catulliano compositum esse videtur; sed c. LXVIII* 
pro argumentis aridis humiliore genere scribendi conditum est, 
Gum c. LXVIIP, quo variae amoris res tractarentur , copiosis 
ornatisque verbis et enuntiatis redditum sit. Attamen etiam in 
c. LXVIII* partes eminenti lumine illustratae non desiderantur, 
neque in carmine LXVIIP loci aridiores (vv. 41/80/82/135) desunt. 
Potius igitur quam sermonis diversitatem ostendere argumen- 
torum dissimilium, quae dissimilia verba sequuntur, mentionem 
facere debemus. 

Nunc dequarto, quod Riesius enumeravit, argumento, 
de repetita fratris mortui lamentatione, loquemur. Quod ad quae- 
stionem, utrum carmina secernenda sint necne, minimum valere 
puto. Sitne enim admittenda talis iteratio quattuor versuum in 
uno carmine an in duobus tantum poematis, e sua quisque 
voluntate decernere potest. Diversa igitur virorum doctorum 
iudicia leguntur. Constat quidem quattuor cohaerentium ver- 
suum iterationem neque in uno neque in duobus diversis car- 
minibus Catulliani libri reperiri. Ideo autem talem repetitionem 
nunquam ei placere potuisse nemo scite contendat. 

Obvia autem erat sententia illam iterationem interpola- 
tione ortam esse. Atque vv. 21 sqq. toUere voluerunt Froeh- 
lichius(p.263), Gruppius (p. 507), Weisius (pr. 1863^. 23sqq.) 

Sed iam Frankius (diss. 1866; cf. Ellis. ed. ^ p. 271 ann.) 
demonstravit hac emendatione turpem tautologiam fieri: 

»Sed totum hoc studium luctu fraterna mihi mors 

Abstulit; o misero frater adempte mihi, 

Cuius ego interitu tota de mente fugavi 

Haec studia atque omnes delicias animi.« 
Praeterea anaphora »tu — tu — tecum — tecum« aeque ac vox 
»commodorum« v. 21 (quae in vv. 92 sq. deest!) ad versum 11 
(»incommoda«) spectans confirmat illos versus (21 sq.) vere suo 
loco legi. Neque po^tam querelam e v. 93 sq. simpliciter in 

Eriorem carminis partem transtulisse credas, quia illa in ipso c. 
,XVIII* cum ceteris poematis partibus artissime conexa est. 
Ea enim illud dictum : »sed totum hoc studium sqq.« (v. 19) verum 
esse proditur atque demonstratur. 

Aliae autem versuum 91 sqq. condiciones sunt. Eos enim 
cum versibus 21 sqq. conferentes non omnino congruere videmus : 



c. 68«. 
19 Sed totum hoc studium luctu 
fraterna mihi mors 
abstulit; o misero frater 
adempte mihi, 

21 tumea, tu moriensfre- 

gisticommoda, fra- 
ter, 

22 tecum una tota est nostra 

sepulta domus sqq. 



quae tuus in vita dulcis 
alebat amor. 



c. 68^. 
91 que fuetet id nostro letum 
miserabile fratri 
attulit; ei misero frater 
adempte mihi, 

93 ei misero fratri iocun- 

dum lumen ademptum, 

94 tecum una etc. etc. 



— — — — alebat amor. 
97 Quem nunc tam longe . . . 
compositum cineres. 



Atque cum v. 20 — uno verbo excepto — cum v. 92 
conveniat, item vv. 22 — 24 cum vv. 94 — 96, versus 21 autem 
a versu 93 prorsus differat, totam partem 22—24 ad marginem 
adscriptam errore in versuum 92 sqq. conexum receptam esse 
ita , ut V. 93 distichi supplendi causa ab interpolatore fingeretur, 
ut opinatus est Riesius (p. 232), minime probabile mihi esse 
videtur. Non enim intellegitur, cur pro versu 21, qui ipse op- 
time ad hunc locum transferatur, novus versus a falsario sub- 
ditus sit (cf. Skutsch. p. 150). Itaque mihi versus 91—93 
suo loco occurrere videntur. Nam v. 93 non, quod Riesius 
1. c. contendit ^), argumentum versus 92 inepte iterat. Hoc enim 
Catullus se ipsum lamentatus est, quod sibi frater ademptus 
esset -— illo autem fratrem, quod vita tam laeta pulchraque 

*) Versus 93— 96 enim ad exemplum F r o e h 1 i c h i i (1. c), M. S c h m i d t i 
(»F1. J.-B.« 1880 p. 778 sqq.), Hoerschelmanni (p. 23) sustulit. 

orbatus esset. Vox »adimendi« autem consulto repetita esse 
videtur. Contra difficillime vv. 94 — 96 ad priorem partem ad- 
aptantur, cum in v* 93 frater ipse (»tecum« v. 94) non appellatus 
sit, ut in V. 92, ad quem versum 94 sqcj. potius annecteres, 
nisi numeri modique prohiberent. Male igitur in v. 94 legitur 
»tecum«. Tum in v. ^3 CatuIIus, ut dixi, fratrem dolet, quod 
e vita serena in Orci tristitiam mersus sit: num huic continuo, 
nulla coniunctione adhibita pentameter adiungi potest, quo 
depingitur, quam tristis Catullo (cf. v. 92) eiusque domui fratris 
mors fuerit? Itaque versus 94 — 96 mihi non probantur. Nam 
post V. 93 exspectandum esse arbitror pentametrum, quo, quare 
tafn i o c u n d a fratri fuerit vita, explicetur. Hunc autem versum 
in libris mscr. iamdiu defecisse puto atque igitur versus 22 sqq. 
(— nam v. 21 propter numeros inseri non potuit — ) ad illum lociim 
translatos esse. Quodsi tollimus vv. 94 — 96, illud »quem nunc 
sqq.« (v. 97) optime ad logicum subiectum versuum 93/(4), ad 
»fratrem«, referendum est, cum nunc perperam ad vocem »amoris« 
(v. 96) pertinere videatur. Sic igitur locum restituendum esse puto : 

»quaene etiam nostro letum miserabile fratri 

attulit: ei misero frater adempte mihi! 

ei misero fratri iocundum lumen ademptum, 

fdeficit!] ' 

quem nunc tam longe (etc.) «. 

Tum vero laetum fratris vitae »lumen« pulchre in contrarium 
tristis sepulcri in deserto litore Troiae siti legitur. 

His septem quaestionibus, quas singulas non tam gravia se- 
cernendorum carminum argumenta esse censeo quam ipsam ver- 
suum 1—40 explorationem , breviter tractatis restat, ut rela- 
tiones quoque, quae inter c. LXVIII* et ^ intercedere dicuntur, 
inspiciamus (cf. Weisium 1863 p. 21; Magnum in »FI. J.-B.« 
1875 p. 851 et 853; Kiesslingium p. 16; Riesium p. 218; 
Skutschium p. 149; Schoellium p. 471; Palmerump. 347; 
Weberum p. 112 et 115). 

Primum enim volunt versum 149 ad v. 32 pertinere: 
149: »hoc tibi, quod potui, con- 32: »haec tibi non tribuo mu- 
fectum carmine m u n u s , Pro nera, cum nequeo«. 
multis . . . redditur officiis<. 

Sed vidimus vocem »munerum« (v. 32) ad »>munera Ve- 
neris« referendam esse (cf. p. 43); in v. 149 autem de dono, 
quod constet e c ar m i n e, disseri ex ipsis verbis intellegitur. Illud 
»quod potui« autem non ad munera quaedam, quae CatuIIus 
praestare nequivit, spectat, sed ad sequens »pro multis . . officiis«, 
quae aequo dono se compensare posse modeste poeta negat. 

Nullius deinde momenti est, quod nonnulli verba »hospitis 
officium* (v. 12) cum illo (v. 150) »pro multis, Alli, redditur 

officiis« coniungere student. Amicum enim »hospitem« appellatum 
esse contendunt, quia Catullo et Lesbiae ad amorum usura 
domum suam (cf. v. 68) patefecisset. Sed neque »suam« domum 
AUius amantibus praebuisse videtur, sed domina illa ignota fecit 
(cf. V. 156), neque credibile est lenocinium sacro »hospitii« nomine 
significatum esse.^) 

Quod denique in omnibus fere libris manuscriptis (etiam in 
codd. O et G)'carmina LXVIIP et ^ coniuncta leguntur, non 
flocci facio. Saepius enim in codicibus bina carmina succedentia 
hunc in modum conglutinata sunt (cf. II et III; IX et X; X et 
XI; XXII et XXIII; LXV et LXVI et LXVII; LXVIIII et 
LXX etLXXI)2). Atque nuper Schulzius monuit in cod. M 
(de quo cf. p. 4 ann. 2!) apud v. 40 signum »J~« legi, quo in 
illo libro nonnunquam carmina falso coniuncta distinguerentur 
(cf. c. CII et CIII). Quod signum in ipso codice Veronensi, 
ubi iam unum poema LXVIII scriptum esse in p. 11 ann. 2 
notavi, fortasse adhibitum fuerit aut ex alio libro vetusto in 
cod. M translatum esse potest. Nam id a recentiore quodam^ 
velut Itali, manu additum esse non credo, quia certa sententia 
ad separationem spectans inde a Rodio demum reperitur. 

rauci commentatores , qui , quamquam incisionem apud 
V. 40 statuendam esse non neglexerunt, tamen unum carmen 
tenebant, proprias de poematis compositione opiniones protu- 
lerunt. 

Ellisius quidem (comm. p. 320/1, ed. 2 p. 168/9 ^mn.) 
carmen LXVIII ad unum hominem missum esse voluit, sed e 
duabus partibus, cjuae diversis scriptae essent temporibus, con- 
fectum esse videri. Ut autem haec sententia, quae a vera car- 
minis LXVIII'* interpretatione valde abhorret, satis illustretur^ 
Magni (in »Z. f. d. G.-W.« 1878 p. 496) affero iudicium: »Wie 
soll man sich das vorstellen? vv. i — 40 werden direkt an den 
Freund geschickt; lange Zeit vergeht, Allius hat langst sein 
Leid vergessen : siehe, da erhalt er eines Tages das Bruchsttick 
eines Gedichtes . . . mit der ergebenen Bitte, es an die frtlher 
geschriebene Antwort gefalligst anzuhangen«. 

Alia invenit Riesius non magis probabilia, cum propo- 
neret (p. 218/9) ^. LXVIIP litteras Catulli adalterum amici 
scriptum respondentis esse, quod Mallius carminis LXVIII* 
repulsa (?) non esset deterritus, quin iterum poetam precibus adiret. 
Cui non modo vera vocis »non utriusque« explanatio officit, sed 

^) Errare igitur Ellis. videtur, qui (comm. * p. 323 ad v. 12) putat 
CatuUum illis verbis denotavisse: -•the duty of a friend whom you have 
entertained (by providing the house, in which the poet and Lesbia met)«. 

*) cf Baehr. ed. * prol. p. XXXI sq. 

«tiam, quod per se incredibile esse videtur Mallium rursus ami- 
cum tam dolorosum optatis vexavisse, praesertim cum, quod 
Riesius e v. 155 enucleavit, amores in tempus amissos re- 
cuperavisset. Quid enim felix ille homo tum »muneribus Ve- 
neris« a Catullo praestandis indigebat (cf. Magnum in »J,-Ber.« 
1887/II p. 145 sqq.)? 

Maxime absurda autem Weberi ratio mihi esse videtur 
(>>Q. C.« p. 98—127). Hic enim Catullum putabat amici Malli 
litteras accepisse (v. 2: »mittis« et v. 27: »scribis«), quibus »episto- 
lium« Alli cuiusdam »munera et Musarum et Veneris« petentis 
adiunctum esset. In c. LXVIII deinde poetam ambobus simul 
respondisse. Quae opinio ipso primo carminis versu refutatur. 
Nam qui Mallius »fortuna casuque oppressus« esse potest ac 
per lacrimas epistolam scripsisse, si alius quidam homo rebus 
adversis vexabatur? Versu i autem vage Mallium »subito afflic- 
tum« depingi (Weber. p. 105) nego. Neque intellego, quomodo 
amici illarum litterarum argumenta inter se dividere potuerint, 
cum Catullus modo unum modo alterum modo ambo simul (cf 
V. 151: »vestrum«) allocutus sit. 

Eo autem ipso, quod tam artificiosa proposita sunt, ut 
argumenta quidem carminum cohaerentia esse demonstretur, 
duorum po^matum secretio optime defenditur. 

Quaerendiim denique est, num vv. 41 — 160 ipsi unum con- 
tinensque poSma sint (LXVIII*^). Si vero totius carminis LXVIIP 
compositionem contemplamur, eam non minus claudicare quam 
totius carminis LXVIII fateri debemus. Nam partem, qua 
AUius a Catullo sollemniter praedicatur, appendix (vv. 149 — 
160) sequitur privatarum rerum cum amico communicatarum i), 
quam concinnam praecedentium partium conclusionem esse 
nemo dixerit (cf. Weisium 1863^.21). Praeterea in v. 149/50, 
— sive proprium nomen ibidem legis sive vocem »aliis« — , 
alterius allocutio incipit, cum in vv. 41 — 148 utique de 
amico narratum sit. Etiam in vv. 149— 151 sententia atque 
nonnunquam verba versuum 41 — 50 iterata esse videntur. 

Itaque Riesius (p. 219) vv. 149 — 160 carmen absolu- 
tum esse proposuit, quod arte cum argumentis versuum 41 — 148 
coniunctum esset. Nam manifestae relationes inter utrumque 
poema inveniuntur: verba »hoc . . munus« (v. 149) ad totam lau- 
dationem praecedentem spectant, »pro multis . . . officiis« (v. 150) 
ad versum 42 : »quantis . . officiis«, »et domus ipsa , in qua . . 

*) Hanc ad rem Fennerus p. 29: »v. 149—160 autem epistolium 
est ad carmen adscriptum (?), quo iterum gratias poeta amico agit«. Id. 
p. 48: »denique ad Allium, ad quem data est, elegia redit*. 

etc.« (v. 156) ad v. 68. Quibus rebus carmina arta necessitudine 
conexa esse demonstratur. 

Quare mihi placet ad Riesii exemplum c. LXVIIP (= vv. 
149—160) separare ut scriptum poetico dono LXVIIP private 
additum. Quo declaratur, cur sententiae versuum 41 sqq. initio 
epistolae LXVIIP plane repetantur. CatuUus enim non modo 
Allium ipsum privatim, quid sibi vellet carmen laudativum, 
docere debuit, sed etiam encomii lectores. 

Ceterum in hanc tripartitionem defendendam etiam arti- 
ficiosa compositio, quam versibus 41 — 148 inesse Skut- 
schius in »Rhein. Mus.« 1892 p. 138 sqq. demonstravit, adhiberi 
potest. 

Cuius schema (1. c. p. 140) est: 

c. LXVIir> 



41—50 



51—56 J .57—72 73—86 

exordium de Catullijbinae ima- de Lao- 

amore; jgines; de damia. 

imago. I 



87 — 90 
de Troia. 



Lesbia. 



91 — 100 

de 
fratre. 



loi — 104 
de Troia. 



105— 118 119-134 135-140 
de Lao- binae ,de Catulli 
damia. imagines; amore; 
! de Lesbia. imago. 



141 —148 
conclusio. 



Haec mira compositio autem, quam ex Alexandrinorum 
operibus translatam esse dicunt, neque ad c. LXVIII* neque 
ad c. LXVIIP continuata esse videtur. — 

Vidimus ergo primum versus i — 40 proprium esse carmen, 
<luod ignoto poSmatum muneri ad Mallium quendam misso addi- 
tum erat; vv. 41 — 148 autem ab eo alienos esse, quippe guibus 
Alli nomen in gravem splendidumque modum praedicetur. 
Hoc autem carmen LXVIIP epistola privata vv. 149 — 160 = 
LXVIII^" comitata est. 

Atque cur carmina LXVIIP et ^' cum " conglutinata sint 
tamque diu manserint, tribus causis explicari posse puto: et 
similitudine (cf. Fenner. p. 25) nominum »Alli« et »Alalli«, et 
falsa coniunctione versuum 32 et 149 (»munera — munus«), et 
querela de morte fratris iterata^ quam apud v. 93 iam pridem 
interpolatam legi equidem existimo. 



Vita. 

Alfonsus Guilelmus Kalb natus sum Eichstadtii a. d. 
XIV. Non. Sept. anni h. s. LXXVI patre Augusto matre 
Augustina e gente Teufel. Fidei addictus sum evangelicae. 
Primis literarum elementis in schola Norimbergensi imbutus 
anno h. s. LXXXV eiusdem oppidi gymnasium Melanchthonia- 
num adii. Duobus autem annis post in gymnasium Passaviense 
transii, quod per septem fere annos frequentavi. Tum in 
Augustanum St. Annae gymnasium traductus anno MDCCCXCIV 
maturitatis testimonio instructus sum. Deinde Erlangae, Lip- 
siae, Monachii et Graecarum Romanarumque et Indogermana- 
rum litterarum studiis philologis operam dedi. Scholis enim 
interfui virorum doctissimorum : Roemer, Luchs, Heerdegen, 
Poehlmann, Geiger, Ribbeck, Windisch, Wachsmuth, I. v. 
Mueller, v. Woelfflin, v. Christ, Furtwaengler . Kuhn, Paul. 
Superatis examinibus publicis, postquam seminario paedagogico 
in Maximiliani gymnasio Monacensi per unum annum instructus 
sum, nunc in gymnasio Onoldiae magistri adiutoris munere fungor. 



This book should be returned to 
the Library on or before the last date 
stamped below. 

A fine of five cents a day is incurred 
by retaining it beyond the specified 

Please return promptly. 



^ 



FFpiiTfiTH 














